open-index/open-wikipedia-markdown huggingface dataset:
ബേ ഓഫ് പിഗ്സ്‌

thumb|250px|right|ബേ ഓഫ് പിഗ്സ്, ക്യൂബയുടെ ഭൂപടത്തിൽ

ക്യൂബയിലെ ഹവാനയിൽ നിന്നും 160 കിലോമീറ്റർ തെക്ക് കിഴക്ക് സ്ഥിതി ചെയ്യുന്ന ഉൾക്കടൽ ആണ് **ബേ ഓഫ് പിഗ്സ്‌**. 

thumb|left|120px|ഗിരോൺ കടലോരത്തെ സൂര്യാസ്തമനം
ഈ ഉൾക്കടലിന്റെ പടിഞ്ഞാറുവശത്ത് സപ്പാസ്റ്റാ ഉപദ്വീപിന്റെ ഭാഗമായ സപ്പാസ്റ്റാ ചതുപ്പിന്റെ അതിരായി പവിഴപ്പുറ്റുകൾ കാണപ്പെടുന്നു. കിഴക്കുഭാഗത്തെ ഉറപ്പുള്ള കലടലോരം വടക്കുകിഴക്കുഭാഗത്ത് കണ്ടൽക്കാടുകളേയും ചതുപ്പുനിലങ്ങളേയും തൊട്ടുനിൽക്കുന്നു. വടക്കു ഭാഗത്ത് *ബുവെനാ വെന്തുരാ* എന്ന ഗ്രാമവും അതിനടുത്ത്*പ്ലായാ ലാർഗാ* (ദീർഘമായ കടലോരം) എന്ന തീരവുമാണ്. അതിനു 35 കിലോമീറ്റർ അകലെ 'ഗിരോൺ' ഗ്രാമവും അവിടെ *പ്ലായാ ഗിരോൺ* എന്ന കടലോരവും ഉണ്ട്. ഈ ഗ്രാമത്തിനും കടലോരത്തിനും നൽകിയിരിക്കുന്നത് 16-ആം നൂറ്റാണ്ടിലെ കുപ്രസിദ്ധനായ ഫ്രെഞ്ച് കടൽക്കള്ളൻ ഗിൽബെർട്ടോ ഗിരോണിന്റെ പേരാണ്.

ഫിദൽ കാസ്ട്രോയുടെ ഭരണകൂടത്തെ താഴെയിറക്കാനായി അമേരിക്കൻ പിന്തുണയോടെ 1961-ൽ നടന്ന ബേ ഓഫ് പിഗ്സ്‌ ആക്രമണം ഈ ഉൾക്കടൽ അന്തരാഷ്ട്രതലത്തിൽ ശ്രദ്ധിക്കപ്പെടുന്നതിനിടയാക്കി.

## അവലംബം

## പുറത്തേക്കുള്ള കണ്ണികൾ
* http://www.foia.cia.gov/bay_of_pigs.asp 
* http://www.historyofcuba.com/history/baypigs/pigs.htm 
* http://www.infoplease.com/ce6/history/A0806555.html

വർഗ്ഗം:ഉൾക്കടലുകൾ
വർഗ്ഗം:അറ്റ്‌ലാന്റിക് സമുദ്രത്തിലെ ഉൾക്കടലുകൾ
അന്റാസിഡുകൾ

ആമാശയത്തിൽ ഉണ്ടാകുന്ന അധികരിച്ച അമ്ലതയെ നിർവീര്യമാക്കാൻ ഉപയോഗിക്കുന്ന ഔഷധങ്ങളെ **അന്റാസിഡുകൾ** എന്നു പറയുന്നു. സോഡിയം ബൈ കാർബണേറ്റ്, മഗ്നീഷ്യം ഓക്സൈഡ്, മഗ്നീഷ്യം കാർബണേറ്റ്, കാൽസിയം കാർബണേറ്റ്, ബിസ്മത്ത് ലവണങ്ങൾ, പൊട്ടാസിയത്തിന്റെയും സോഡിയത്തിന്റെയും സിട്രേറ്റുകൾ, മഗ്നീഷ്യം, കാൽസിയം എന്നിവയുടെ ഫോസ്ഫേറ്റുകൾ, മഗ്നീഷ്യം ട്രൈ സിലിക്കേറ്റ്, അലൂമിനിയം ഹൈഡ്രോക്സൈഡ് ജെൽ, സോഡിയം കാർബോക്സി മീഥൈൽ സെലുലോസ്, അയോൺ വിനിമയ-റെസിനുകൾ എന്നിങ്ങനെ ഒട്ടുവളരെ രാസപദാർഥങ്ങൾ അന്റാസിഡുകളാണ്. ഇവയെ ഒറ്റയ്ക്കും ഒന്നിലധികമെടുത്തു മിശ്രണം ചെയ്തും ഉപയോഗിക്കാം.

## നിബന്ധനകൾ
അന്റാസിഡുകൾ തിരഞ്ഞെടുക്കുന്നതു താഴെ പറയുന്ന നിബന്ധനങ്ങളുടെ അടിസ്ഥാനത്തിലായിരിക്കണം:

#ഔഷധത്തിന്റെ ഉപയോഗം നിർത്തുമ്പോൾ ആമാശയത്തിൽ അമ്ലോത്പാദനം വീണ്ടും അധികമാകാൻ പാടില്ല. 
#സിസ്റ്റമിക് ആൽക്കലോസിസ് (systtemic alkalosis) ഉണ്ടാക്കരുത്. 
#ദീപനത്തിന് ഒരു തരത്തിലും തടസ്സം സൃഷ്ടിക്കരുത്. 
#വയറിളക്കമോ മലബന്ധമോ ഉണ്ടാക്കരുത്. 
#ആമാശയരസത്തിലുള്ള ഹൈഡ്രോക്ലോറിക് അമ്ലവുമായി പ്രതിപ്രവർത്തിച്ച് കാർബൺ ഡൈഓക്സൈഡ് ഉത്പാദിപ്പിക്കരുത്. 
#അധികരിച്ചുണ്ടാകുന്ന അമ്ലതയെ നിർവീര്യമാക്കുവാൻ പര്യാപ്തമായിരിക്കണം. 
#ആമാശയത്തെ ഒരു വിധത്തിലും ഉത്തേജിപ്പിക്കരുത്. 
ഇത്രയും കാര്യങ്ങൾ പരിഗണിച്ചു ശുപാർശ ചെയ്യപ്പെട്ടിട്ടുള്ള ചില അന്റാസിഡുകൾ താഴെ കൊടുക്കുന്നു:

### മാഗ്മാ മഗ്നീഷ്യാ
മഗ്നീഷ്യം സൾഫേറ്റ്, സോഡിയം ഹൈഡ്രോക്സൈഡ്, ലൈറ്റ് മഗ്നീഷ്യം ഓക്സൈഡ് എന്നിവ പ്രതിപ്രവർത്തിപ്പിച്ചു തയ്യാർ ചെയ്യുന്ന ദ്രവരൂപത്തിലുള്ള ഒരു മരുന്നാണ് ഇത്.

### മഗ്നീഷ്യ-കാൽസിയം കാർബണേറ്റ് മിശ്രിതം
മഗ്നീഷ്യയ്ക്ക് വയർ ഇളക്കുന്നതിനും കാൽസിയം കാർബണേറ്റിന് മലബന്ധമുണ്ടാക്കുന്നതിനും കഴിവുള്ളതുകൊണ്ട് ഒന്നിന്റെ ദോഷം മറ്റൊന്നു പരിഹരിക്കും. ഖരരൂപത്തിലുള്ള ഈ മിശ്രിതം നല്ല ഒരു അന്റാസിഡ് ആണ്.

### മഗ്നീഷ്യം ട്രൈസിലിക്കേറ്റ്
ആമാശയത്തിൽ ഇതിന്റെ പ്രവർത്തനം ദീർഘസമയം നീണ്ടുനിൽക്കും. ക്ഷാരമയത(alkalosis) മുതലായ ദോഷങ്ങൾ ഉണ്ടാവുകയുമില്ല.

### അലൂമിനിയം ഹൈഡ്രോക്സൈഡ് ജെൽ
ഇത് അലൂമിനിയം ഹൈഡ്രോക്സൈഡിന്റെ ഒരു ജലനിലംബിതം (aqueous suspension) ആണ്. നല്ല അന്റാസിഡിന്റെ മിക്ക ഗുണങ്ങളും ഇതിൽ സമ്മേളിച്ചിരിക്കുന്നു. ഇത് കാർബൺ ഡൈഓക്സൈഡ് ഉത്പാദിപ്പിക്കുകയില്ല. ആമാശയത്തിൽ ക്ഷാരമയതയും ഉണ്ടാക്കുകയില്ല. പ്രവർത്തനസമയം കൂടുതലാണ്. പക്ഷേ, തുടർച്ചയായി സേവിച്ചുകൊണ്ടിരുന്നാൽ ശരീരത്തിൽ ഫോസ്ഫറസ്സിന്റെ കുറവ് അനുഭവപ്പെടും. ആകയാൽ ചിലർ ഇഷ്ടപ്പെടുന്നത് അലൂമിനിയം ഫോസ്ഫേറ്റ് ജെൽ ആണ്.

### അമിനൊ അസറ്റിക് അമ്ലം-കാൽസിയം കാർബണേറ്റ് മിശ്രിതം
അമിനോ അസറ്റിക് അമ്ലവും കാൽസിയം കാർബണേറ്റും യഥാക്രമം മൂന്നും ഏഴും അംശങ്ങൾ വീതമെടുത്താണ് മിശ്രണം ചെയ്യുന്നത്. എടുത്തുപറയത്തക്ക ഒരു ദോഷവുമില്ലാത്ത അന്റാസിഡ് ആണ് ഇത്. ഖരരൂപത്തിലുള്ള ഈ ഔഷധം ഡൈ ഹൈഡ്രോക്സി അലൂമിനിയം അമിനൊ അസറ്റേറ്റ്, മഗ്നീഷ്യം കാർബണേറ്റ് എന്നിവ കലർത്തി ഗുളിക രൂപത്തിലാക്കിയാണ് സാധാരണ ഉപയോഗിക്കുന്നത്.

അധികരിച്ച അമ്ലതകൊണ്ട് ഉണ്ടാകുന്ന ദീപനക്കുറവ്, ആമാശയത്തിലും ചെറുകുടലിലും ഉണ്ടാകുന്ന വ്രണങ്ങൾ, ഗർഭകാലത്ത് ഉണ്ടാകുന്ന നെഞ്ചെരിച്ചിൽ എന്നീ അസുഖങ്ങൾക്കും അന്റാസിഡുകൾ പ്രതിവിധിയായി നൽകപ്പെടുന്നു.

## പുറംകണ്ണികൾ
*http://www.pharmaceutical-drug-manufacturers.com/pharmaceutical-drugs/antacids.html
*http://gerd.emedtv.com/antacids/antacids.html 
*http://www.britannica.com/EBchecked/topic/26911/antacid
*http://serendip.brynmawr.edu/sci_edu/farber/pdf/antacid.pdf 

വർഗ്ഗം:ഔഷധങ്ങൾ
വർഗ്ഗം:അന്റാസിഡുകൾ
ദാവൂദ്

ദാവൂദ് നബി ഖുർആനിൽ പേര് പരാമർശിച്ചിട്ടുള്ള 25 പ്രവാചകന്മാരിലൊരാളാണ്. ഹീബ്രു ഭാഷയിലുള്ള സബൂർ എന്ന വേദഗ്രന്ഥം ഇദ്ദേഹത്തിന് ലഭിച്ചതായും പരാമർശിക്കപ്പെടുന്നു. പടയങ്കിയും, ഇരുമ്പ് കവചവും നിർമ്മിക്കുവാൻ വശമുള്ള പ്രവാചകനായിരുന്നു ദാവൂദ് നബിയെന്നും ആദ്യമായി അങ്കി നിർമിച്ചത് ഇദ്ദേഹമാണെന്നുമാണ് വിശ്വാസങ്ങൾ. ഇസ്രായേലിലെ ജാലൂത്ത് എന്ന അക്രമിയായ ഒരു ഭരണാധികാരിക്കെതിരെ യുദ്ധത്തിൽ വിജയിച്ച് ഭരണാധികാരിയായ ദാവൂദ് ഒരേ സമയം രാജത്വവും പ്രവാചകത്വവും ഒരുമിച്ചു നിർവ്വഹിച്ച പ്രവാചകനാണ്.
## ദാവൂദ് നബി ഹദീസിൽ
അബ്ദുല്ലാഹിബ്നു അംറ്(റ) നിവേദനം: നിശ്ചയം നബി(സ) അരുളി: അല്ലാഹുവിന് ഏറ്റവും ഇഷ്ടപ്പെട്ട നമസ്കാരം ദാവൂദ് നബി(സ)യുടെ നമസ്കാരമാണ്. അല്ലാഹുവിന് ഏറ്റവും ഇഷ്ടപ്പെട്ട നോമ്പും ദാവൂദ് നബി(സ)യുടെ നോമ്പാണ്. രാവിന്റെ പകുതി ഭാഗം ഉറങ്ങുകയും മൂന്നിൽ ഒരു ഭാഗം നിന്ന് നമസ്കരിക്കുകയും വീണ്ടും ആറിലൊരു ഭാഗം ഉറങ്ങുകയും ചെയ്യുകയായിരുന്നു അദ്ദേഹത്തിന്റെ പതിവ്. അദ്ദേഹം ഒരു ദിവസം നോമ്പനുഷ്ഠിച്ചാൽ അടുത്ത ദിവസം നോമ്പുപേക്ഷിക്കും. (ബുഖാരി. 2.21.231)
## അവലംബം
*http://islampadasala.com/index.php?option=com_content&view=article&id=609&Itemid=754
അൻവറുദ്ദീൻ ഖാൻ

കർണാട്ടിക്കിലെ നവാബായിരുന്നു **അൻവറുദ്ദീൻ ഖാൻ** (ഇംഗ്ലീഷ്:Anwaruddin Muhammed Khan, 1672–1749).  ഹൈദരാബാദ് നൈസാം (നൈസാമുൽമുൽക്ക്) തന്റെ സേവകൻമാരിൽ ഒരാളായിരുന്ന അൻവറുദ്ദീൻ ഖാനെ 1743-ൽ കർണാട്ടിക്കിലെ നവാബായി വാഴിച്ചു. ആർകാട്ടായിരുന്നു നവാബിന്റെ ആസ്ഥാനം.

## മഹാരാഷ്ട്രിയരുടെ കൊള്ള

അക്കാലത്ത് മഹാരാഷ്ട്രർ കർണാട്ടിക്ക് പ്രദേശങ്ങളിൽ നിരന്തരമായി കൊള്ളനടത്തുക പതിവായിരുന്നു. അവർ കർണാട്ടിക്ക് നവാബ് ദോസ്ത് അലിയെ വധിച്ച് അദ്ദേഹത്തിന്റെ ജാമാതാവായ ചന്ദാസാഹിബിനെ തടവുകാരനാക്കി സത്താറയിൽ പാർപ്പിച്ചു. ദോസ്ത് അലിയുടെ പുത്രനായ സഫ്തർ അലി അധികം താമസിയാതെ വധിക്കപ്പെട്ടു. ഈ ദുർഘടാവസ്ഥയിലാണ് അൻവറുദ്ദീൻ ഖാൻ നവാബായി കർണാട്ടിക്കിലെത്തിയത്. ദോസ്ത് അലിയുടെ ബന്ധുക്കളുടെയും അനുചരൻമാരുടെയും ശക്തിമത്തായ എതിർപ്പിനെ പുതിയ നവാബിനു നേരിടേണ്ടിവന്നു.

## പിന്തുടർച്ചാവകാശ യുദ്ധത്തിന്റെ പ്രത്യാഘാതം

ഇക്കാലത്തു യൂറോപ്പിൽ ആസ്ട്രിയൻ പിന്തുടർച്ചാവകാശയുദ്ധം (1740-48) ആരംഭിച്ചതിനാൽ, അതിന്റെ പ്രത്യാഘാതം കർണാട്ടിക്കിലുമുണ്ടായി. ഫ്രഞ്ചുകാരും ഇംഗ്ലീഷുകാരും തമ്മിലുള്ള മത്സരം കർണാട്ടിക്കിന്റെ പല ഭാഗത്തും വ്യാപിച്ചു. ഇരുകൂട്ടരും അൻവറുദ്ദീന്റെ പരമാധികാരത്തെ അംഗീകരിച്ചിരുന്നു. ഫ്രഞ്ചുകാർ മദ്രാസ് പിടിച്ചടക്കിയപ്പോൾ (1746) ഇംഗ്ലീഷുകാരുടെ അഭ്യർഥനപ്രകാരം മദ്രാസ് വിട്ടുകൊടുക്കണമെന്ന് നവാബ് ഫ്രഞ്ചുകാരോട് ആജ്ഞാപിച്ചു. അവർ അതു നിരസിച്ചതിനെ തുടർന്നുണ്ടായ യുദ്ധത്തിൽ നവാബിന്റെ വമ്പിച്ച സേനയെ, എണ്ണത്തിൽ കുറവായിരുന്ന ഡ്യൂപ്ലേ (1696-1763)യുടെ നേതൃത്വത്തിലുള്ള ഫ്രഞ്ചുസേന തോല്പിച്ചു. ഏഴുവർഷം സത്താറാ ജയിലിൽ കഴിഞ്ഞിരുന്ന ചന്ദാസാഹിബ് സ്വതന്ത്രനായി, നഷ്ടപ്പെട്ട സിംഹാസനം വീണ്ടെടുക്കാനുള്ള ശ്രമങ്ങളുടെ ഭാഗമായി തന്റെ മകൻ റാസാ സാഹിബിനെ പോണ്ടിച്ചേരിയിൽ അയച്ച് ഡ്യൂപ്ലേയുമായി സന്ധിയുണ്ടാക്കി. അതനുസരിച്ച് ഡ്യൂപ്ലേയുടെയും ചന്ദാസാഹിബിന്റെയും സംയുക്ത സൈന്യം അൻവറുദ്ദീനെ എതിർത്തു. വെല്ലൂരിനു തെക്കുകിഴക്കുള്ള അമ്പൂരിൽ വച്ച് 1749 ആഗസ്റ്റ് 3-ന് നടന്ന യുദ്ധത്തിൽ അൻവറുദ്ദീൻ ഖാൻ വധിക്കപ്പെട്ടു.

## പുറംകണ്ണികൾ
*http://www.encyclo.co.uk/define/Anwaruddin%20Muhammed%20Khan
*http://www.facebook.com/pages/Muhammed-Anwaruddin-Khan/113638998685788?sk=info

വർഗ്ഗം:ഇന്ത്യാചരിത്രം
വിൽഹെം സ്റ്റീനിറ്റ്സ്

പൊതുവെ അംഗീകരിയ്ക്കപ്പെട്ട പ്രഥമ ലോക ചെസ്സ്  ചാമ്പ്യനാണ് പ്രേഗിൽ ജനിച്ച  **വിൽഹെം സ്റ്റീനിറ്റ്സ്** (Wilhelm (later William) Steinitz) ജനനം മെയ്17, 1836 – ആഗസ്റ്റ്12, 1900).  1886  മുതൽ 1894 വരെ ലോക ചാമ്പ്യനായിരുന്നു സ്റ്റീനിറ്റ്സ്. 1870 നു ശേഷം 1886 വരെയുള്ള സ്റ്റീനിറ്റ്സിന്റെ വിജയങ്ങൾ തർക്കമായിത്തന്നെ ഇന്നും അവശേഷിയ്ക്കുന്നുണ്ട്.1862 ലെ ലണ്ടൻ ചെസ് ടൂർണമേന്റിൽ സ്റ്റീനിറ്റ്സ്  ഓസ്ട്രിയയെ പ്രതിനിധീകരിയ്ക്കുകയുണ്ടായി .

## ശൈലി
ആക്രമണോത്സുകമായ ഒരു കളിയാണ് സ്റ്റീനിറ്റ്സ് കെട്ടഴിയ്ക്കുന്നത്. തന്റെ കരുക്കളെ തുറന്നു വയ്ക്കുകയും, പൊടുന്നനെ പ്രതിരോധത്തിലേയ്ക്കു മാറുകയും ചെയ്യുന്ന പരീക്ഷണാടിസ്ഥാനത്തിലുള്ള ശൈലി ചെസ്സ് പണ്ഡിതരെ അത്ഭുതപ്പെടുത്തിയിട്ടുണ്ട്.
## അവസാനകാല ജീവിതം
തന്റെ അവസാനകാലം സ്റ്റീനിറ്റ്സ് കൊടുംപട്ടിണിയിലും വൻ കടബാദ്ധ്യതയിലും ആണ് ജീവിച്ചത്. എങ്കിലും തനിയ്ക്കുണ്ടായ കടബാദ്ധ്യതകൾ വീട്ടുന്നതിൽ ശ്രദ്ധാലുവും ആയിരുന്നു സ്റ്റീനിറ്റ്സ്. ചെസ്സിലെ വൻ വിജയങ്ങളൊന്നും സാമ്പത്തികമായി അദ്ദേഹത്തെ സഹായിച്ചില്ല. ന്യൂയോർക്കിലെ മാൻഹാട്ടൻ ആശുപത്രിയിൽ വച്ച് ഹൃദയാഘാതത്തെത്തുടർന്നു 1900 ൽ അദ്ദേഹം മരണമടഞ്ഞു.

## പുറത്തേക്കുള്ള കണ്ണികൾ

*
*Steinitz biography 
*Chesscorner bio 
*''Jewish Encyclopedia'' bio
*World Chess Championship Pre-FIDE Events – details of World Championship matches from Steinitz's era

വർഗ്ഗം:1836-ൽ ജനിച്ചവർ
വർഗ്ഗം: 1900-ൽ മരിച്ചവർ
വർഗ്ഗം:മേയ് 17-ന് ജനിച്ചവർ
വർഗ്ഗം:ഓഗസ്റ്റ് 12-ന് മരിച്ചവർ

വർഗ്ഗം:ലോക ചെസ്സ് ചാമ്പ്യന്മാർ
മിഖായേൽ ബൊട്‌വിനിക്

ചെസ്സിലെ പ്രതിഭാശാലികളായ കളിക്കാരിലൊരാളായ**മിഖായേൽ മോയ്സ്യേവിച് ബോട് വിനിക്** റഷ്യയിലാണ് ജനിച്ചത് .(Mikhail Moiseyevich Botvinnik ജനനം: ആഗസ്റ്റ്17 [O.S. August 4] 1911 – മെയ് 5 1995) ബോട് വിനിക് 3 തവണ ലോകചാമ്പ്യനായിട്ടുണ്ട്. ബഹുമുഖ പ്രതിഭയായിരുന്ന ബോട് വിനിക് ഒന്നാം കിട ഇലക്ട്രിക്കൽ എഞ്ചിനീയർകൂടിയായിരുന്നു. പി.എച്ച്.ഡി ബിരുദവും അദ്ദേഹം സമ്പാദിച്ചിട്ടുണ്ട്. റഷ്യയിൽ പിന്നിട് പേരെടുത്ത പല കളിക്കാരെയും അദ്ദേഹം പരിശീലിപ്പിക്കുകയുണ്ടായി. ഇരുപതാം നൂറ്റാണ്ടിലെ ചെസ്സ് രംഗത്തിനു അദ്ദേഹം നൽകിയ സംഭാവനകൾ ശ്രദ്ധേയമാണ്.
## പിൽക്കാല ജീവിതം
തിരക്കേറിയതും സംഭവ ബഹുലവുമായ ചെസ്സ് ജീവിതത്തിൽ നിന്നും ഏതാണ്ട് 1970 ടെ ബൊട് വിനിക് വിരമിയ്ക്കുകയുണ്ടായി.തുടർന്നു കമ്പ്യൂട്ടർ ചെസ് പോഗ്രാമുകൾ വികസിപ്പിച്ച് എടുക്കുന്നതിനും പുതിയ സോവിയറ്റ് കളിക്കാരെ പരിശീലിപ്പിയ്ക്കുന്നതിനും സമയം നീക്കിവെച്ചു.‘സോവിയറ്റ് ചെസ്സ് സ്ക്കൂളുകളുടെ അധിപതി’ എന്നും അദ്ദേഹം വിശേഷിപ്പിയ്ക്കപ്പെട്ടു.1981 ൽ അദ്ദേഹത്തിന്റെ ആത്മകഥ **Achieving the Aim**(ISBN 0-08-024120-4) പ്രസിദ്ധീകരിയ്ക്കപ്പെടുകയുണ്ടായി.

## അവലംബം

|-

വർഗ്ഗം:1911-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ഓഗസ്റ്റ് 17-ന് ജനിച്ചവർ
വർഗ്ഗം:മേയ് 5-ന് മരിച്ചവർ

വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
പോൾ കെറസ്

സോവിയറ്റ് അധീന എസ്റ്റോണിയയിൽ ജനിച്ച ചെസ് ഗ്രാൻഡ് മാസ്റ്റർ ആണ് **പോൾ കെറസ്** (ജനനം: ജനുവരി:7, 1916 –ജൂൺ 5, 1975) 1930 മുതൽ 1960 വരെയുള്ള കാലഘട്ടത്തിലെ ശക്തരായ കളിക്കാരിൽ ഒരാളായിരുന്നു പോൾ കെറസ്. ഒരിയ്ക്കൽ പോലും ലോകചാമ്പ്യൻ ആകാൻ കഴിഞ്ഞിട്ടില്ലെങ്കിലും 9 ലോകചാമ്പ്യന്മാരെ പരാജയപ്പെടുത്താൻ കഴിഞ്ഞതിന്റെ ഖ്യാതി കെറസിനു മാത്രം അവകാശപ്പെട്ടതാണ്. *ഞാൻ നിർഭാഗ്യവാനാണ് എന്റെ രാജ്യത്തെപ്പോലെ‘' എന്നാണ് ലോക കിരീടം ലഭിയ്ക്കാതിരുന്നതിനെക്കുറിച്ച് കെറസ് അഭിപ്രായപ്പെട്ടത് . *ചെസ്സിലെ രാജകുമാരൻ'' എന്നു കെറസിനെ വിശേഷിപ്പിക്കപ്പെടുന്നുണ്ട്.

## അവലംബം

## പുറത്തേക്കുള്ള കണ്ണികൾ

* 
* Estonian banknotes 
* Paul Keres at www.chesslady.com (in Czech)
* 6 studies of Paul Keres 
*http://www.chessgames.com/player/paul_keres.html
*http://www.chessmastercoach.com/paul-keres/ 
*http://www.facebook.com/pages/Paul-Keres/109334239085886

വർഗ്ഗം:1916-ൽ ജനിച്ചവർ
വർഗ്ഗം: 1975-ൽ മരിച്ചവർ
വർഗ്ഗം:ജനുവരി 7-ന് ജനിച്ചവർ
വർഗ്ഗം:ജൂൺ 5-ന് മരിച്ചവർ

വർഗ്ഗം:ചെസ്സ് ഗ്രാൻഡ്മാസ്റ്റർമാർ
അൻവർപാഷ

തുർക്കിയിലെ യുവതുർക്കി പ്രസ്ഥാനത്തിന്റെ നേതാവായിരുന്നു **അൻവർപാഷ** ( ജനനം: 1881 നവംബർ 23  - മരണം:1922 ഓഗസ്റ്റ് 4). അഹമ്മദ്ബേയുടെ മകനായി ഇദ്ദേഹം 1881 നവംബർ 23-ന് ഇസ്താംബൂളിൽ ജനിച്ചു.

## തുർക്കി വിപ്ലവനേതാവ്

അശ്വാരൂഢ സൈന്യവിഭാഗത്തിൽ ക്യാപ്റ്റനായി സേവനം അനുഷ്ഠിക്കുന്ന കാലത്തായിരുന്നു സുൽത്താനായ അബ്ദുൽ ഹമീദ് II (1842-1918)ന്റെ ഭരണത്തിനെതിരായി നാട്ടിൽ ഉടനീളം വിപ്ലവം കൊടുമ്പിരിക്കൊണ്ടത്. സലോണിക്കയിലെ മൂന്നാം സൈന്യവിഭാഗത്തിൽ കഴിയുന്നകാലത്ത് അൻവർ,യുവതുർക്കികളുടെ രഹസ്യസംഘടനയായ *ഇത്തിഹാദ്വിതെറാകി*യിൽ പങ്കാളിയായി. ബൾഗേറിയരും ഗ്രീക്കുകാരുമായ ഗെറില്ലകൾക്കെതിരെ 1903-ൽ ഇദ്ദേഹം പട നയിച്ചു. 1908-ലെ തുർക്കി വിപ്ലവത്തിന്റെ നേതാവ് അൻവറായിരുന്നു. മുഹമൂദ്ഷൗക്കത്തുമൊന്നിച്ച് സുൽത്താൻ അബ്ദുൽഹമീദ് II-ആമനെ സ്ഥാനത്യാഗം ചെയ്യിക്കുന്നതിൽ ഈ വിപ്ലവം വിജയിച്ചു. കുറച്ചുകാലം ഇദ്ദേഹം മേജറായും മിലിറ്ററി അറ്റാഷേ ആയും ബർലിനിൽ കഴിയുകയും 1909-11 കാലഘട്ടത്തിൽ ജർമൻ യുദ്ധതന്ത്രത്തിൽ വൈദഗ്ദ്ധ്യം നേടുകയും ചെയ്തു.

## യുവതുർക്കി

ഇറ്റലിയും തുർക്കിയും തമ്മിൽ യുദ്ധത്തിലേർപ്പെട്ടതോടെ അൻവർ ജർമനിവിട്ടു (1911); സൈറണിക്കയിൽവച്ച് ഇറ്റാലിയൻ സൈന്യങ്ങളെ ഉപരോധിച്ചു. ഈ ആക്രമണങ്ങളെപ്പറ്റി ട്രിപ്പോളി എന്ന കൃതിയിൽ അൻവർ വിവരിച്ചിട്ടുണ്ട്. ഒന്നാം ബാൾക്കൻ യുദ്ധകാലത്ത് (1912-13) അൻവർ ആഫ്രിക്കയിലായിരുന്നു. അവിടെനിന്നും മടങ്ങി 1913 ജനുവരി 13-ന് *യുവതുർക്കിവിപ്ലവ*ത്തിൽ പങ്കെടുത്ത് ദേശീയനേതൃത്വത്തിലേക്ക് ഉയർന്നു. യുവതുർക്കികൾ അധികാരത്തിൽ വന്നതോടെ അൻവർ സൈനികമേധാവിയുമായിത്തീർന്നു. 1913 ജൂലൈ 22-ന് ബൾഗേറിയയിൽനിന്ന് എഡേൺ (അഡ്രീയനോപ്പിൾ) പിടിച്ചെടുത്തു. 1914 ജനുവരി 3-ന് ഇദ്ദേഹം തുർക്കിയിലെ യുദ്ധകാര്യമന്ത്രിയായി. ഒന്നാം ലോകയുദ്ധത്തിൽ തുർക്കി പരാജയപ്പെട്ടതോടെ അൻവർ ഒഡേസ വഴി ജർമനിയിലെത്തി. 1919-ൽ ഇദ്ദേഹം മരണശിക്ഷയ്ക്കു വിധിക്കപ്പെട്ടു. എങ്കിലും രക്ഷപ്രാപിച്ച് റഷ്യയിൽ എത്തി. അവിടെ ബോൾഷേവിക്കുകളുമൊന്നിച്ച് പ്രവർത്തിക്കാൻ തുടങ്ങി. തുർക്കിസ്ഥാനിലേക്കയയ്ക്കപ്പെട്ട അൻവർ അവിടത്തെ വിപ്ലവകാരികളുമായി സഹകരിച്ച് സോവിയറ്റ് റഷ്യക്കെതിരായി തിരിഞ്ഞു. ചുവപ്പു സൈന്യവുമായി ബുഖാറായ്ക്കടുത്തുവച്ചുണ്ടായ ഏറ്റുമുട്ടലിൽ അൻവർ വധിക്കപ്പെട്ടു (1922 ഓഗസ്റ്റ് 4).

## പുറംകണ്ണികൾ

*http://forums.islamicawakening.com/f30/ghazi-anwar-pashas-last-letter-his-wife-19229/ 
*http://www.salaam.co.uk/knowledge/biography/viewentry.php?id=1329 

വർഗ്ഗം:1881-ൽ ജനിച്ചവർ
വർഗ്ഗം: 1922-ൽ മരിച്ചവർ
വർഗ്ഗം:നവംബർ 23-ന് ജനിച്ചവർ
വർഗ്ഗം:ഓഗസ്റ്റ് 4-ന് മരിച്ചവർ

വർഗ്ഗം:തുർക്കിയുടെ ചരിത്രം
വാസിലി സ്മിസ് ലോഫ്

റഷ്യൻ ഗ്രാൻഡ് മാസ്റ്ററും  ചെസ്സ് ലോക ചാമ്പ്യനുമായിരുന്നു **വാസിലി വാസില്യേവിച്ച് സ്മിസ് ലോഫ്**(.ഉച്ചാരണം  "smis-LOFF". ജനനം 24, മാർച്ച് 1921 - മരണം 27 മാർച്ച്, 2010) 1957 മുതൽ1958 വരെയുള്ള ലോക ചാമ്പ്യനുമായിരുന്നു സ്മിസ് ലോഫ് .8 തവണ ലോകപട്ടത്തിനുള്ള മത്സരാർത്ഥിയുമായിരുന്നു.(1948, 1950, 1953, 1956, 1959, 1965, 1983, 1985).കേവലം 6 വയസ്സുള്ളപ്പോൾ തന്നെ സ്മിസ് ലോഫ് ചെസ്സിൽ ആകൃഷ്ടനായി.പിതാവു തന്നെ തുടക്കത്തിൽ പരിശീലകനുമായി. അന്നത്തെ വിഖ്യാത കളിക്കാരനായിരുന്ന അലക്സാണ്ടർഅലഖിനിന്റെ **'My Best Games of Chess**' ന്റെ ഒരു കോപ്പി പിതാവ് സ്മിസ് ലോഫിനു നൽകി.കൂടാതെ എമ്മാനുവൽലാസ്കറിന്റെയും, കാപബ്ലാങ്കയുടെ പുസ്തകങ്ങളും സ്മിസ് ലോഫിനു പ്രചോദനമേകി..1950ൽ ഫിഡെ അദ്ദേഹത്തിനു ഗ്രാൻഡ് മാസ്റ്റർ പദവി നൽകുകയുണ്ടായി. 
## ശൈലി
മികവാർന്ന ഒരു പൊസിഷണൽ ശൈലിയായിരുന്നു കളിയിൽ അദ്ദേഹം സ്വീകരിച്ചിരുന്നത്. അവസാനഘട്ട കരുനീക്കങ്ങളിലെ സൂക്ഷ്മതയും,നിയന്ത്രണവും സവിശേഷതകളായി ചൂണ്ടിക്കാണിക്കാവുന്നതാണ്.  ഗ്രൺഫെൽഡ് ഡിഫൻസിലെ തുടർച്ചയായി  1.d4 Nf6 2.c4 g6 3.Nc3 d5 4.Nf3 Bg7 5.Qb3 dxc4 6.Qxc4 0-0 7.e4 Bg4 8.Be3 Nfd7 ..ഇത് **സ്മിസ് ലോഫ് വേരിയേഷൻ** എന്നപേരിൽ  സ്ഥിരമായി അനുവർത്തിയ്ക്കപ്പെടുന്നുമുണ്ട്.
റുയ് ലോപ്പസിലെ  വേർഷൻ ആയ (1.e4 e5 2.Nf3 Nc6 3.Bb5 **g6**) രീതിയും സ്മിസ് ലോഫ് രീതി എന്നറിയപ്പെടുന്നുണ്ട്.

## അവലംബം

## പുറത്തേക്കുള്ള കണ്ണികൾ
*
*Interview with Vassily Smyslov
*Studies of Vassily Smyslov 
* Vasily Smyslov - Daily Telegraph obituary
* Smyslov's Chess Record

വർഗ്ഗം:1921-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:മാർച്ച് 24-ന് ജനിച്ചവർ
വർഗ്ഗം:മാർച്ച് 27-ന് മരിച്ചവർ

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ലോക ചെസ്സ് ചാമ്പ്യന്മാർ
ടിഗ്രൻ പെട്രോഷ്യൻ

**ടിഗ്രൻ വർത്തനോവിച്ച് പെട്രോഷ്യൻ**  സോവിയറ്റ്-അർമേനിയൻ ഗ്രാൻഡ്‌മാസ്റ്റർ ആയിരുന്നു. ( ജനനം:ജൂൺ 17,1929-മരണം:ഓഗസ്റ്റ് 13 1984) 1963 മുതൽ1969 വരെ ലോക ചെസ്സ് ചാമ്പ്യനുമായിരുന്നു പെട്രോഷ്യൻ. മിഖായേൽ ബൊട്‌വിനിക്കിനെ  പരാജയപ്പെടുത്തിയാണ് അദ്ദേഹം ലോകകിരീടം ചൂടിയത് കൂടാതെ 8 തവണ ലോകപട്ടത്തിനുള്ള മത്സരാർത്ഥിയുമായിരുന്നു പെട്രോഷ്യൻ.(1953, 1956, 1959, 1962, 1971, 1974, 1977 and 1980). 4 തവണ സോവിയറ്റ് ദേശീയ ചാമ്പ്യനുമായിരുന്നു.(1959, 1961, 1969,1975) ‘അയൺ ടിഗ്രൻ‘ എന്നും ചെസ്സ് ലോകത്ത് അദ്ദേഹം വിശേഷിപ്പിയ്ക്കപ്പെടുന്നുണ്ട്.
## ശൈലി
അതീവ കരുതലുള്ള ഒരു സുശക്തമായപ്രതിരോധമാണ് പെട്രോഷ്യന്റെ കൈമുതൽ. അതു ഭേദിയ്ക്കുക അങ്ങേയറ്റം ദുഷ്കരവും എന്നു ചൂണ്ടിക്കാണിയ്ക്കപ്പെട്ടിട്ടുണ്ട്. ഡച്ച് ഗ്രാൻഡ്മാസ്റ്റർ ആയ നിംസൊവിച്ചിന്റെ സ്വാധീനം പെട്രോഷ്യനിൽ പ്രകടമാണ്. ആക്രമണശൈലിയേക്കാൾ ഉപരി പ്രതിരോധത്തിലൂന്നിയാണ് പെട്രോഷ്യൻ നീങ്ങുക. എതിരാളിയുടെ പിഴവു സമർഥമായി മുതലെടുക്കുകയും ചെയ്യും**.1.d4 Nf6 2.c4 e6 3.Nf3 b6 4.a3**(ക്വീൻസ് ഇൻഡ്യൻ ഡിഫൻസിലെ പെട്രോഷ്യൻ രീതി.)**1. d4 Nf6 2. c4 g6 3. Nc3 Bg7 4. e4 d6 5. Nf3 O-O 6. Be2 e5 7. d5.**(കിങ്സ് ഇൻഡ്യൻ ഡിഫൻസിലെ പെട്രോഷ്യന്റെ വേരിയേഷൻ)

## പുറംകണ്ണികൾ
*http://www.chessgames.com/perl/chessplayer?pid=16149
*http://www.google.co.in/search?q=tigran+petrosian&hl=en&client=firefox-a&hs=cJf&rls=org.mozilla:en-US:official&prmd=ivnso&tbm=isch&tbo=u&source=univ&sa=X&ei=ZJdtTsCJCZCurAfahOmXCA&ved=0CDQQsAQ&biw=1024&bih=574 Images for tigran petrosian
*http://www.tim-thompson.com/petrosian.html
*http://www.bobby-fischer.net/Tigran_Petrosian.htm 

വർഗ്ഗം:1929-ൽ ജനിച്ചവർ
വർഗ്ഗം: 1984-ൽ മരിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:ഓഗസ്റ്റ് 13-ന് മരിച്ചവർ

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ലോക ചെസ്സ് ചാമ്പ്യന്മാർ
ഇൻഫോപാർക്ക് തൃശ്ശൂർ

കേരളത്തിലെ തൃശ്ശൂർ ജില്ലയിൽ കൊരട്ടി പഞ്ചായത്തിൽ സ്ഥിതിചെയ്യുന്ന സാങ്കേതിക വ്യാവസായിക ഉദ്യാനമാണ് **ഇൻഫോപാർക്ക് തൃശ്ശൂർ**. കേരളത്തിലെ മൂന്നാമത്തെ ഉദ്യാനമാണിത്. തിരുവനന്തപുരത്തെ ടെക്നോപാർക്കും കൊച്ചിയിലെ കാക്കനാടുള്ള ഇൻഫോപാർക്കുമാണ് ഇതിനു മുന്ന് സ്ഥാപിതമായവ. കൊച്ചിയിൽ നിന്ന് 45 കി.മീ യും തൃശ്ശൂരിൽ നിന്ന് 35 കി.മീ. യുമാണ് ഇവിടേക്കുള്ള ദൂരം. പൂർണ്ണമായും കേരള സർക്കാർ ഉടമസ്ഥതയിലുള്ള ഈ സ്ഥാപനം, മുൻപ് മധുര കോട്സ് എന്ന കമ്പനിയുടെ ഓഫീസേർസ് ക്വാർട്ടേർസിനെ പുനർനിർമ്മിച്ചതാണ്.  ഹബ് ആന്ഡ് സ്പോക്ക് മാതൃകയിൽ കൊച്ചി ഇൻഫോപാർക്ക് കേന്ദ്രമായും കൊരട്ടിയിലേത് വികേന്ദ്രമായും പ്രവർത്തിക്കുന്നു.

## അവലംബം
#  "Koratty IT park set to begin operations". Business Standard. http://www.business-standard.com/india/news/koratty-it-park-set-to-begin-operations/394389/. Retrieved 2010-05-19. 
# ^ "InfoPark Thrissur". Kerala IT. http://www.keralait.org/search_result.php?project_id=1&location_id=4 . Retrieved 2010-05-19. 
# ^ "Koratty Infopark first phase inauguration on Oct". Express Buzz. http://expressbuzz.com/States/Kerala/koratty-infopark-first-phase-inauguration-on-oct/109778.html. Retrieved 2010-05-19. 
# ^ "Koratty IT park set to begin operations". Business Standard. http://www.business-standard.com/india/news/koratty-it-park-set-to-begin-operations/394389/. Retrieved 2010-05-19. 
# ^ "InfoPark Thrissur". Kerala IT. http://www.keralait.org/search_result.php?project_id=1&location_id=4 . Retrieved 2010-05-19. 
# ^ "Koratty Infopark first phase inauguration on Oct". Express Buzz. http://expressbuzz.com/States/Kerala/koratty-infopark-first-phase-inauguration-on-oct/109778.html. Retrieved 2010-05-19. 
# ^ "It’s destination Infopark Thrissur for IT firms". Express Buzz. http://expressbuzz.com/states/kerala/it%E2%80%99s-destination-infopark-thrissur-for-it-firms/239541.html. Retrieved 2011-01-23. 
# ^ "Chief Minister to open Infopark Koratty Phase 2". Express Buzz. http://expressbuzz.com/cities/kochi/chief-minister-to-open-infopark-koratty-phase-2/237761.html. Retrieved 2011-01-23. 
# ^ "Koratty IT park set to begin operations". Business Standard. http://www.business-standard.com/india/news/koratty-it-park-set-to-begin-operations/394389/. Retrieved 2010-05-19. 
# ^ "InfoPark Thrissur". Kerala IT. http://www.keralait.org/search_result.php?project_id=1&location_id=4 . Retrieved 2010-05-19. 
# ^ "Koratty Infopark first phase inauguration on Oct". Express Buzz. http://expressbuzz.com/States/Kerala/koratty-infopark-first-phase-inauguration-on-oct/109778.html. Retrieved 2010-05-19.


വർഗ്ഗം:കേരളത്തിലെ സാങ്കേതികസ്ഥാപനങ്ങൾ
വർഗ്ഗം:തൃശ്ശൂർ ജില്ല
അലക്സാണ്ടർ ഖലിഫ്മൻ

റഷ്യൻ ഗ്രാൻഡ്മാസ്റ്ററും മുൻ ലോക ചെസ്സ് ചാമ്പ്യനുമാണ് (ഫിഡെ-1999) **അലക്സാണ്ടർ വലേറിയേവിച്ച് ഖലിഫ്മൻ** (ജനനം :ജനുവരി18, 1966,- ലെനിൻഗ്രാദ്).1990 ൽ ഗ്രാൻഡ് മാസ്റ്റർ പദവി ലഭിച്ചു. വിവിധ ചെസ്സ് ഒളിമ്പ്യാഡിൽ റഷ്യയെ പ്രതിനിധീകരിച്ചിട്ടുണ്ട്. ഏറോഫ്ലോട്ട് ടൂർണമെന്റിൽ തോൽവി അറിയാതെ തുടർച്ചയായ വിജയം(72 ഗെയിമുകൾ  8 ടൂർണമെന്റുകൾ, 2004-2011 വരെ) നേടിയതിനുള്ള റിക്കാർഡ് ഖലിഫ്മന്റെ പേരിലുള്ളതാണ്.

ആറാമത്തെ വയസ്സിൽ അച്ഛാണ് ഇദ്ദേഹത്തെ ചെസ്സ് പഠിപ്പിച്ചത്.ഇദ്ദേഹത്തിന്റെ പരിശീലകൻ ഗെനാഡി നെസിസിനൊപ്പം സെന്റ് പീറ്റേർസ്ബർഗിൽ "ദി ഗ്രാന്റ് മാസ്റ്റേർസ് ചെസ്സ് സ്കൂൾ" എന്ന പേരിൽ ഒരു ചെസ്സ് അക്കാദമി സ്ഥാപിച്ചു.

## പുറംകണ്ണികൾ
*http://www.chessgames.com/perl/chessplayer?pid=11645
*http://www.newinchess.com/Alexander_Khalifman-pa-394.html 
*http://www.facebook.com/pages/Alexander-Khalifman/112027488814507

വർഗ്ഗം:1966-ൽ ജനിച്ചവർ

വർഗ്ഗം:ജനുവരി 18-ന് ജനിച്ചവർ

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ലോക ചെസ്സ് ചാമ്പ്യന്മാർ
ക്ലിഫ് റോബർട്‌സൺ

ഓസ്‌കർ പുരസ്‌കാരം നേടിയ ഒരു ഹോളിവുഡ് നടനാണ് **ക്ലിഫ് റോബർട്‌സൺ** (സെപ്റ്റംബർ 9, 1923 – സെപ്റ്റംബർ 10, 2011). തെരുവ് നാടകങ്ങളിലൂടെയാണ് ക്ലിഫ് അഭിനയ ജീവിതത്തിനു തുടക്കം കുറിച്ചത്. 

*ചാർളി* എന്ന ചിത്രത്തിലെ അഭിനയത്തിന്  1968-ൽ ഓസ്‌കർ പുരസ്‌കാരവും *ദ ഗെയിം* എന്ന ടെലിവിഷൻ പരിപാടിയിലൂടെ എമ്മി പുരസ്‌കാരവും നേടി. 2007-ൽ പുറത്തിറങ്ങിയ  *സ്‌പൈഡർ മാൻ* എന്ന ചിത്രത്തിലാണ് അവസാനമായി അഭിനയിച്ചത്.

## അവലംബം

## പുറത്തേക്കുള്ള കണ്ണികൾ
*
*
*Interview in the Archive of American Television
*Warbird Registry entry on MK923

വർഗ്ഗം:1923-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:സെപ്റ്റംബർ 9-ന് ജനിച്ചവർ
വർഗ്ഗം:സെപ്റ്റംബർ 10-ന് മരിച്ചവർ

വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
വസലിൻ ടോപോലോഫ്

മുൻലോക  ചെസ്സ് ചാമ്പ്യനും(2005-2006) ബൾഗേറിയൻ ഗ്രാൻഡ് മാസ്റ്ററുമാണ് **വസലിൻ ടോപലോഫ്**  (pronounced [vɛsɛˈlin toˈpɑlof). ജനനം മാർച്ച് 15 -1975.  ഗ്രാൻഡ് മാസ്റ്റർ പദവി 1992 ൽ ലഭിച്ചു. ചെസ്സ് ഓസ്കർ പുരസ്കാരവും നേടുകയുണ്ടായി(2005).  ലോക നമ്പർ 1 സ്ഥാനവും ടോപോലോഫ് ഏപ്രിൽ 2006 മുതൽ ജനുവരി 2007 വരെ നിലനിർത്തിയിരുന്നു.

## പുറംകണ്ണികൾ
*http://chessgames.com/player/veselin_topalov.html
*http://www.anand-topalov.com/en/veselin_topalov.html 
*http://gambit.blogs.nytimes.com/tag/veselin-topalov/

വർഗ്ഗം:1975-ൽ ജനിച്ചവർ

വർഗ്ഗം:മാർച്ച് 15-ന് ജനിച്ചവർ

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ലോക ചെസ്സ് ചാമ്പ്യന്മാർ
വാർണർ ബ്രോസ്.

ഒരു അമേരിക്കൻ ചലച്ചിത്രനിർമ്മാണ സ്ഥാപനമാണ് **വാർണർ ബ്രോസ്.**. സ്ഥാപനത്തിന്റെ തുടക്കത്തിൽ **വാർണർ ബ്രതേർസ്** എന്ന പൂർണ്ണ നാമത്തിലാണ് അറിയപ്പെട്ടത്.
*ടൈം വാർണർ* എന്ന സ്ഥാപനത്തിന്റെ ഉപാംഗമാണ് *വാർണർ ബ്രോസ്.*.കാലിഫോർണിയയിലെ ബർബാങ്കിലാണ് ഇതിന്റെ മുഖ്യകാര്യാലയം.

## ചരിത്രം

ഹാരി,ആൽബർട്ട്,സാം,ജാക്ക് എന്നീ നാല് വാർണർ സഹോദരന്മാർ ചേർന്നാണ് സ്ഥാപനം ആരംഭിച്ചത്.റഷ്യൻ സാമ്രാജ്യകാലത്ത് പോളണ്ടിൽ നിന്നും വടക്കേ അമേരിക്കയിലേക്ക് കുടിയേറിപ്പാർത്തവരായിരുന്നു ഇവരുടെ മാതാപിതാക്കൾ.പെൻ‌സിൽ‌വാനിയയിലെയും ഒഹായോയിലെയും പട്ടണങ്ങളിൽ സിനിമ പ്രദർശിപ്പിച്ചായിരുന്നു ഇവരുടെ തുടക്കം.1903 ൽ പെൻ‌സിൽ‌വാനിയയിൽ ഇവരുടെ ആദ്യ തിയേറ്റർ സ്ഥാപിച്ചു.

1904 ൽ പിറ്റ്സ്‌ബർഗ് ആസ്ഥാനമാക്കി Duquesne Amusement & Supply Company എന്ന പേരിൽ ഒരു ചലച്ചിത്ര വിതരണസ്ഥാപനം തുടങ്ങി .
തുടർന്നുള്ള നാലുവർഷങ്ങൾ കൊണ്ട് നാലു സ്റ്റേറ്റുകളിൽ വിതരണം ആരംഭിച്ചു.ഒന്നാം ലോകമഹായുദ്ധ കാലഘട്ടത്തിൽ ഇവർ ചലച്ചിത്രനിർമ്മാണത്തിലേക്ക് തിരിഞ്ഞു.1918 ൽ ഹോളിവുഡിൽ "വാർണർ ബ്രോസ്. സ്റ്റുഡിയൊ" എന്ന സ്ഥാപനം തുടങ്ങി. സാം,ജാക്ക് എന്നിവർ ചലച്ചിത്രങ്ങൾ നിർമ്മിക്കുന്നതിലും ഹാരി, ആൽബർട്ട് എന്നിവർ ചലച്ചിത്രവിതരണത്തിലും ശ്രദ്ധ കേന്ദ്രീകരിച്ചു.

## അവലംബം


വർഗ്ഗം:ചലച്ചിത്രനിർമ്മാണ കമ്പനികൾ
ഭൂതക്കണ്ണാടി

1997 ൽ മമ്മൂട്ടിയെ നായകനാക്കി ലോഹിതദാസിന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് **ഭൂതക്കണ്ണാടി**. ചിത്രത്തിന്റെ തിരക്കഥ എഴുതിയിരിക്കുന്നതും ലോഹിതദാസാണ്. ലോഹിതദാസ് ആദ്യം സംവിധാനം ചെയ്ത ചിത്രമാണിത്. വിദ്യാധരൻ എന്ന ഘടികാര പണിക്കാരനോട് കടുത്ത ജീവിത സാഹചര്യങ്ങളോട് പൊരുത്തപ്പെടാനാകാതെ തളരുന്ന കഥ പറയുന്ന ഈ ചിത്രത്തിന്റെ സംവിധാനത്തിനു് ലോഹിതദാസിനു 1998-ലെ മികച്ച സംവിധായകനുള്ള  ഇന്ദിരാഗാന്ധി നാഷണൽ അവാർഡ് ലഭിച്ചിട്ടുണ്ട്. ഈ ചിത്രത്തിനു 1997-ലെ മികച്ച ചിത്രത്തിനുള്ള കേരള സർക്കാർ പുരസ്കാരവും ഈ ചിത്രത്തിലെ അഭിനയത്തിനു് മമ്മൂട്ടിക്ക് മികച്ച നടനുള്ള ഫിലിംഫെയർ പുരസ്കാരവും ലഭിച്ചിട്ടുണ്ട്.

## അഭിനേതാക്കൾ
* മമ്മൂട്ടി - വിദ്യാധരൻ
* ശ്രീലക്ഷ്മി - സരോജിനി
* ചേർത്തല ലളിത - ശാരദ (വിദ്യാധരന്റെ സഹോദരി)
* സിന്ധു - മിനിക്കുട്ടി സരോജിനിയുടെ മകൾ
* രമ്യ - ശ്രീക്കുട്ടി (വിദ്യാധരന്റെ മകൾ)
* റിസബാവ - ജയിലർ
* ശ്രീഹരി - വേട്ടക്കാരൻ
* പെരിങ്ങോട്ടു വിജയൻ - ശാരദയുടെ ഭർത്താവ്
* കലാഭവൻ മണി - അയ്യപ്പൻ
* എം.ആർ. ഗോപകുമാർ - ബാലകൃഷ്ണൻ
* കാവ്യ മാധവൻ - മീനു
* ചാലി പാല - ചാക്കോ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ലോഹിതദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
കാമധേനു

ഹിന്ദു വിശ്വാസമനുസരിച്ച് സപ്തർഷികളിൽ ഒരാളായ വസിഷ്ഠ മഹർഷിയുടെ കൈവശമുള്ള പശുവാണ് **കാമധേനു അഥവാ സുരഭി**. പശുക്കളുടെ/ ഗോക്കളുടെ മാതാവാണ് കാമധേനു. ആഗ്രഹിക്കുന്നത് നൽകുന്ന ദിവ്യശക്തിയുള്ള പശുവാണിത്. എല്ലാ ആഗ്രഹങ്ങളും അഭിലാഷങ്ങളും സാധിച്ചുതരുന്ന സ്വർഗ്ഗത്തിലെ ദിവ്യപശൂ എന്നൊരു അർഥം കൂടി കാമധേനു ഏന്ന വാക്കിനുണ്ട്. പല അസുരന്മാരും ഇതിനെ സ്വന്തമാക്കാൻ ശ്രമിക്കുകയുണ്ടായി. ഇതിന്റെ കുട്ടിയാണ് നന്ദിനിയെന്ന പശു . കാമധേനുവിന് സുരഭി എന്നും പേരുണ്ട് . കാമധേനുവിന് വെളുത്ത രൂപവും , സ്ത്രീയുടെ ശിരസ്സും, രണ്ട് മുലകളും , പക്ഷിയുടെ പോലുള്ള രണ്ട് ചിറകുകളും , ആൺ മയിലിന്റെ പോലുള്ള വാലുമുണ്ട്. ഭൂമിയിലെ പശുക്കളെല്ലാം  കാമധേനുവിന്റെ മക്കളാണ്. കാമധേനുവിനെ ദേവിയായാണ് ആരാധിക്കുന്നത്. കാമധേനുവിനെ ആരാധിക്കാൻ പ്രത്യേക ക്ഷേത്രങ്ങളൊന്നുമില്ല. ഗോലോകവും വസിഷ്ഠന്റെയും ജമദഗ്നിയുടെയും ആശ്രമങ്ങളുമാണ് വാസസ്ഥാനങ്ങൾ. കശ്യപനാണ് ജീവിത പങ്കാളി. ഗോമാതാവാണ് കാമധേനു. ലക്ഷ്മിദേവി മുതൽ എല്ലാ ദേവിദേവന്മാരും ഗോമാതാവിൽ വസിക്കുന്നു എന്നു ഹൈന്ദവർ വിശ്വസിച്ചു വരുന്നു. ഉത്തര ഇന്ഡ്യയിലാകട്ടെ ഗോപൂജ മുതൽ ഗോക്കളെ വളരെയധികം സംരക്ഷിച്ചു വരുന്നുണ്ട്. സകല പൂജകൾക്കും പശുവിന്റെ പാൽ, നെയ്, തൈര്, ചാണകം, ഗോമൂത്രം എന്നിവ ഉപയോഗിക്കുന്നു. ഈ അഞ്ചു പദാർത്ഥങ്ങൾ ഉപയൊഗിച്ചാണു പഞ്ചഗവ്യം ഉണ്ടാക്കുന്നത് പോലും. ഇതിൽ പാലിനാണു കൂടുതൽ പ്രാധാന്യം. അഭിഷേകത്തിനു പാൽ കൂടിയെ തീരു. പശുവിന്റെ ഉടലിൽ എല്ലാദൈവങ്ങളും വസിക്കുന്നു. 

ഹിന്ദു വിശ്വാസ പ്രകാരം കാമധേനുവിന്റെ ജനനത്തെ സംബന്ധിച്ച് വേറിട്ട അഭിപ്രായങ്ങളാണുള്ളത് . കാമധേനു ഉത്ഭവിച്ചത് പാൽക്കടലിൽ വെച്ച് സമുദ്രമഥനത്തിന്റെ സമയത്താണെന്നാണ് ഒരു അഭിപ്രായം. പ്രജാപതി ദക്ഷന്റെ പുത്രിയാണ് കാമധേനു എന്നാണ് മറ്റ് ഒരു അഭിപ്രായം. മഹർഷിമാരുടെ ഹോമങ്ങളിൽ പാലും പാലുത്പന്നങ്ങളും നൽകുന്നത് കാമധേനുവാണ്. ആപത്തിന്റെ സമയത്ത് മഹർഷിമാരെ സംരക്ഷിക്കാൻ കരുത്തരായ യോദ്ധാക്കളെ ഉത്പാദിപ്പിക്കാൻ കാമധേനുവിന് കഴിയും.
മുനിയിൽ നിന്ന് മോഷ്ടിക്കാൻ ശ്രമിച്ച രാജാക്കന്മാരിൽ നിന്നും കാമധേനു മുനിമാരെ സംരക്ഷിച്ചു.

## സമുദ്ര മഥനം

 

മന്ദര പർവതം

## ബ്രാഹ്മണരുടെ സംരക്ഷക

ഹിന്ദുമതത്തിൽ കാമധേനു ബ്രാഹ്മണരുമായി ബന്ധപ്പെട്ടിരിക്കുന്നു . പശുവിന്റെ പാൽ , നെയ്യ്  തുടങ്ങിയവയാണ് ബ്രാഹ്മണ പുരോഹിതരുടെ നേതൃത്വത്തിലുള്ള ഹോമത്തിനുപയോഗിക്കുന്നത് . അതിനാൽ കാമധേനു ചിലപ്പോൾ ഹോമധേനു എന്നാണ് പറയപ്പെടുന്നത് . ബ്രാഹ്മണനെ ഉപദ്രവിക്കുന്ന രാജാക്കന്മാർക്കെതിരെ കാമധേനു പോരാടുന്നു .  ദേവത എന്ന നിലയിൽ , കാമധേനു  ഒരു യോദ്ധാവും , തന്റെ യജമാനനെ അപത്തിൽനിന്നു  സംരക്ഷിക്കുന്നതിനായി സൈന്യത്തെ സൃഷ്ടിക്കുന്നവളുമാണ് .

## ലക്ഷണപ്രതിരൂപണവും പ്രതിമകൾ, വിഗ്രഹങ്ങൾ മുതലായവസംബന്ധിച്ച പഠനവും

## ആരാധന

## ജനനവും കുട്ടികളും

## പദോത്‌പത്തിവർണ്ണന

ഒരു സാധാരണ പശുവിന്റെ പര്യായമായി ഉപയോഗിക്കപ്പെടുന്ന സുരഭി എന്ന പേര് കാമധേനു എന്ന് പലപ്പോഴും അഭിസംബോധന ചെയ്യാറുണ്ട്.  സുരഭി എന്ന പദത്തിന്റെ അർഥം "ഹൃദ്യമായ സുഗന്ധം" എന്നാണെന്നാണ് പ്രഫസർ  ജാക്കോബി പറയുന്നത് . മോണിയർ വില്യംസ് സംസ്കൃതം-ഇംഗ്ലീഷ് നിഘണ്ടു (1899) അനുസരിച്ച് സുരഭി എന്ന പദത്തിന്റെ അർഥം  സുഗന്ധം , മനോഹരം , സന്തോഷിപ്പിക്കുന്ന , പശു , ഭൂമി എന്നൊക്കെയാണ് . ദേവതയായ പശുവെന്ന് കാമധേനുവിനെ പരാമർശിക്കുന്നു . ഇതിനെ മാതാവ് ("അമ്മ")  എന്നും വിവരിച്ചിട്ടുണ്ട് . കാമധേനുവുമായി ബന്ധപ്പെടുത്തിയിരിക്കുന്ന മറ്റു ചില പേരുകളാണ് സബല ("പുള്ളിയുള്ളവൻ"), കപില ("ചുവന്നവൻ") എന്നിവയാണ്.

## അവലംബം

*
*

## ഇതു കൂടി കാണുക
* വിശ്വാമിത്രൻ
* വസിഷ്ഠൻ
* ജമദഗ്നി
* പാതാളം

വർഗ്ഗം:ഹിന്ദു പുരാണങ്ങളിലെ മൃഗങ്ങൾ
ബെർട്ടെ ഫോൺ സുദ്നാ

സമാധാനത്തിനുള്ള നോബൽ സമ്മാനം  നേടിയ ആദ്യ വനിതയാണ് **ബെർട്ടെ ഫോൺ സുദ്നാ** (Bertha von Suttner) എന്നറിയപ്പെടുന്ന **ബെർട്ടെ ഫെലിസിറ്റാസ് സോഫീ ഫോൺ സുദ്നാ** (ജനനം 9 ജൂൺ 1843 – മരണം 21 ജൂൺ 1914.  ലോകപ്രശസ്ത സമാധാനപ്രവർത്തകയും, നോവലിസ്റ്റുമായ ഇവർ പ്രേഗിൽ 1843ൽ ജനിച്ചു. *ആയുധങ്ങൾ അടിയറ പറയൂ* എന്ന അവരുടെ നോവൽ പ്രസിദ്ധമാണ്. 1891-ൽ ആസ്ട്രിയൻ പസിഫിസ്റ്റ് ഓർഗനൈസേഷൻ എന്ന പേരിൽ ഒരു സമാധാന സംഘടന രൂപീകരിച്ചും,1889-ൽ ഡൈ വഫം നീഡർ എന്ന നോവൽ രചിച്ചും ആസ്ട്രിയൻ സമാധാന പ്രസ്ഥാനത്തിന്റെ ഒഴിച്ചുകൂടാനാവാത്ത നായികയായി അവർ മാറി. മേരി ക്യൂറിക്കുശേഷം നോബൽ പുരസ്കാരത്തിനർഹയാകന്ന വനിത കൂടിയായിരുന്നു ബർത്താ.

## ആദ്യകാല ജീവിതം
ആസ്ട്രിയയിലെ ഒരു വനിതാ ഗവർണ്ണറുടെ മകളായാണ് 1843 ജൂൺ 19 -ന് സുദ്നാ ജനിച്ചത്. മാതാപിതാക്കളുടെ കുടുംബങ്ങൾ തമ്മിൽ വലിപ്പച്ചെറുപ്പമുണ്ടായിരുന്നു, അതുകൊണ്ടു തന്നെ തന്റെ ജീവിതകാലത്തോളം, ഒരുതരം പുറംതള്ളൽ മറ്റു പ്രതാപികളായ കുടുംബങ്ങളിൽ നിന്നും ബർത്തക്ക് അനുഭവിക്കേണ്ടി വന്നു.

## സാഹിത്യ ജീവിതം
കുട്ടിക്കാലത്ത് തന്നെ ധാരാളം പുസ്തകങ്ങൾ വായിച്ചിരുന്ന ഇവർ വിവിധ ഭാഷകളിലും സംഗീതത്തിലും പ്രാവീണ്യം നേടിയിരുന്നു. സമൂഹത്തിലേക്കിറങ്ങിച്ചെന്ന് കർമ്മനിരതമാർന്ന സാമൂഹ്യജീവിതം കാഴ്ച വെക്കുക എന്നതായിരുന്നു ഇവരുടെ എറ്റവും വലിയ ആഗ്രഹം.1876-ൽ പാരീസിലേക്കു പോയ സുട്നർ അവിടെ വെച്ചായിരുന്നു ബാരൻ ആർതർ ഗുണ്ടാക്കറിനെ വിവാഹം കഴിച്ചത്. ഈ സമയത്തായിരുന്നു അവർ എസ് ലോവോസ് എന്ന കവിതാ സമാഹാരത്തിനും മറ്റ് നാല് നോവലുകൾക്കും ജന്മം നൽകിയത്. ബെർതയുടെ ആദ്യ ശ്രദ്ധയ പുസ്തകമായ ഇൻവന്റാറിയം ഈനർ സീൽ സമാധാനത്തിലൂടെ പുരോഗതി നേടിയെടുക്കാൻ സാധിക്കുന്ന ഒരു സമൂഹത്തെക്കുറിച്ചുള്ള സങ്കൽപ്പങ്ങളായിരുന്നു പ്രതിപാദിച്ചിരിക്കുന്നത്.1889-ൽ സുട്നർ രചിച്ച ഡൈ പാഫൻ നീഡർ അക്കാലത്തെ സൈനിക ശക്തികൾക്കെതിരെയുള്ള ഒരു കുറ്റപത്രമായിരുന്നു. സമാധാനം എന്ന ഒരു ലക്ഷ്യം നേടിയെടുക്കാനായി അക്ഷീണയായി പരിശ്രമിച്ച ഇവർ 1905-ൽ സമാധാനത്തിനുള്ള നോബേൽ സമ്മാനം നേടി. ഇത് നേടുന്ന ലോകത്തിലെ ആദ്യ വനിതയായി. ഏതൊന്നിനെതിരെയാണോ അവർ മുന്നറിയിപ്പ് നൽകിയതും പോരാടിയതും ആ ലോകമഹായുദ്ധം പൊട്ടിപ്പുറപ്പെടുന്നതിനു മുമ്പ്, 1914 ജൂൺ 12 -ന് സുട്നർ മരണമടഞ്ഞു.

## അവലംബം
*

## പുറത്തേക്കുള്ള കണ്ണികൾ
* നോബൽ പുരസ്കാരം 
* നോബൽ പുരസ്കാര ജേതാക്കൾ
* ജീവചരിത്രം 
* 2005 &mdash; ജീവചരിത്രം 
* 

വർഗ്ഗം:1843-ൽ ജനിച്ചവർ
വർഗ്ഗം: 1914-ൽ മരിച്ചവർ
വർഗ്ഗം:ജൂൺ 9-ന് ജനിച്ചവർ
വർഗ്ഗം:ജൂൺ 21-ന് മരിച്ചവർ

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:ഓസ്ട്രിയൻ പത്രപ്രവർത്തകർ
ആർ. ഗോവിന്ദൻ

കമ്മ്യൂണിസ്റ്റ് പ്രവർത്തകനായ ഒരു രാഷ്ട്രീയനേതാവായിരുന്നു **ആർ. ഗോവിന്ദൻ** (1928 – 10 നവംബർ 2005). കുന്നത്തൂർ നിയോജക മണ്ഡലത്തേയാണ് ആർ. ഗോവിന്ദൻ ഒന്നാം കേരളനിയമസഭയിൽ പ്രതിനിധീകരിച്ചത്. പിതാവിന്റെ പേര് രാമൻ എന്നായിരുന്നു, ചക്കി എന്നായിരുന്നു മാതാവിന്റെ പേര്. പൊടിച്ചിയായിരുന്നു ഭാര്യ; ഇവർക്ക് രണ്ട് ആൺകുട്ടികളും രണ്ട് പെൺകുട്ടികളുമുണ്ട്.

ഖാദിബോർഡ്, തിരുവിതാംകൂർ ദേവസ്വം ബോർഡ്, കൊല്ലം ജില്ലാഭരണ കൗൺസിൽ എന്നിവിടങ്ങളിൽ അംഗം; ഗ്രാമപഞ്ചായത്ത് പ്രസിഡന്റ്, രണ്ട് വർഷത്തോളം അധ്യാപനവൃത്തി എന്നീ നിലകളിൽ പ്രവർത്തിച്ചിട്ടുണ്ട്. 1949ലാണ് ഇദ്ദേഹം സി.പി.ഐ.യിൽ അംഗമായത്.

## അവലംബം

വർഗ്ഗം:1928-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 10-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
ഊഞ്ഞാൽ

വിനോദത്തിനായി ഉപയോഗിക്കുന്ന ഒരു ഉപകരണമാണ് **ഊഞ്ഞാൽ** (swing). ഇരു കയറുകളിലായി തൂക്കിയിട്ടിരിക്കുന്ന ഒരു ഇരിപ്പിടമാണിത്. ഒരു പെൻഡുലം പോലെ മുൻപൊട്ടും പിറകോട്ടും ആടാൻ ആകും.തള്ളുന്ന കായിക ബലത്തിൽ ഊഞ്ഞാൽ മുൻപോട്ടു പോകുകയും അതിന്റെ ആയത്താൽ പിറകെ വരികയും ചെയ്‌യുന്ന വിദ്യ അണിതിൽ.മര കൊമ്പിലോ കുറുക്കു കമ്പിയിലോ കെട്ടി തൂക്കി ആടാൻ ആവുന്ന വിധം ആണ് ഇത് ഉണ്ടാക്കുന്നത്.
നിലവിലെ ജീവിത നിലവാരത്തിൽ ഇതു പാർക്കുകളിൽ മാത്രം ആയി ഒതുങ്ങിയെങ്കിലും പണ്ട് കാലങ്ങളിലെ ഉത്സവാഘോഷങ്ങളുമായി അനിഷേധ്യമായ ബന്ധം ഊഞ്ഞാലിന് ഉണ്ടായിരുന്നു.ഓണം പോലുള്ള ആഘോഷങ്ങളിൽ കുട്ടികൾക്ക് വീട്ടു പറമ്പിൽ ഒഴിച്ചു കൂടാനാവാത്ത ഒരു വിനോദോപാധി ആയിരുന്നു ഊഞ്ഞാലാട്ടം.
## ഊഞ്ഞാൽ തരങ്ങൾ

ഒരു ടയറിൽ നിന്ന് നിർമ്മിച്ച ഊഞ്ഞാലാട്ടത്തിന്റെ ഒരു രൂപമാണ് **ടയർ സ്വിംഗ്സ്**. ഇവ പലപ്പോഴും ഒരു കയറിൽ മരത്തിൽ നിന്ന് തൂക്കിയിടുന്ന പുതിയതോ ഉപയോഗിച്ചതോ ആയ ടയറാണ്. വാണിജ്യപരമായി വികസിപ്പിച്ചെടുത്ത കളിസ്ഥലമായ ഊഞ്ഞാലാട്ട ഇടങ്ങളിൽ, വലുപ്പം കൂടിയ പുതിയ ടയറുകൾ സുരക്ഷ മെച്ചപ്പെടുത്തുന്നതിനായി വൃത്താകൃതിയിലുള്ള മെറ്റൽ ബാർ ഉപയോഗിച്ച് ഉറപ്പിക്കുകയും ലോഹത്തിൽ നിന്നോ മരംകൊണ്ടുള്ള ബീമുകളിൽ നിന്നോ ചങ്ങലകളിൽ തൂക്കിയിടുകയും ചെയ്യുന്നു. അവ ലംബമായി തൂങ്ങുകയോ പരന്നതായി തൂങ്ങുകയോ ചെയ്യാം, ഒരു വശത്ത് മൂന്നോ അതിലധികമോ പോയിന്റുകളിൽ നിന്ന് തൂക്കിനിർത്തുന്നു. ഫ്ലാറ്റ് പതിപ്പിന് മൂന്നോ അതിലധികമോ കുട്ടികളെ ഉൾക്കൊള്ളാൻ കഴിയും. ഊഞ്ഞാലിൽ ഘടിപ്പിച്ചിരിക്കുന്ന മൂന്ന് ചങ്ങലകളിൽ ഒന്നോ രണ്ടോ ഉപയോഗിച്ചാണ് ഊഞ്ഞാലാടുന്നത്. കൂടാതെ രണ്ട് (അല്ലെങ്കിൽ കൂടുതൽ) കുട്ടികൾക്ക് ഊഞ്ഞാലാടാൻ കഴിയും. 

ടയർ സ്വിംഗുകൾ തന്തുകാർക്കും ഉപയോഗിക്കാം, അവിടെ ഇരിക്കുന്നവർ ടയർ മുന്നോട്ട് കൊണ്ടുപോകാൻ കാലുകൾ ഉപയോഗിക്കുന്നു.

ഫുജി പർവതത്തിനടുത്തുള്ള അക്കിഗഹാര വനം പോലുള്ള ഒരു ഉപ ഉഷ്ണമേഖലാ വനമേഖലയിൽ ദാരുലതകൾ (ക്രീപ്പർ സസ്യങ്ങൾ) **പ്രകൃതിദത്തമായ ഊഞ്ഞാൽ** സൃഷ്ടിക്കുന്നു.
## അവലംബം

## പുറംകണ്ണികൾ
*

വർഗ്ഗം:വിനോദോപകരണങ്ങൾ
കേരളത്തിലെ പ്രാക്തന ഗോത്ര വർഗങ്ങൾ

അഗാധ വനാന്തരങ്ങളിലും വനാതിർത്തികളിലും, കാർഷിക വൃത്തിക്ക് മുൻപുള്ള സംസ്ക്കാരം ഇപ്പോഴും പിന്തുടർന്ന്, നായാട്ടും വന്യജീവിതവുമായിക്കഴിയുന്ന കാടർ, കൊറഗർ, കുറുമ്പർ, കാട്ടുനായ്ക്കർ, ചോലനായ്ക്കർ എന്നീ ഗോത്ര വർഗങ്ങൾ,കേരളത്തിലെ **പ്രാക്തന ഗോത്ര വർഗങ്ങൾ** (Primitive Tribes) ആയി വേർതിരിക്കപ്പെട്ടിരിക്കുന്നു. മുഖ്യധാര ജീവിതത്തിൽനിന്നും ഇപ്പോഴും അകന്നു കഴിയുന്ന ഇവർക്ക് വ്യത്യസ്തമായ  ആചാരങ്ങൾ, അനുഷ്ഠാനങ്ങൾ, സംസാര ഭാഷകൾ ഉള്ളവരാണ്. അതിജീവനത്തിനും, അടിസ്ഥാന സൗകര്യങ്ങൾക്കും പകച്ചുനിൽക്കുന്ന ഇവർക്കിടയ്ൽ പോഷകാഹാരക്കുറവും പകർച്ചവ്യാധികളും സാധാരണമാണ്.
 
## ഇവരുടെ വിന്യാസം
2001 ലെ സെൻസസ്  അനുസരിച്ച് കേരളത്തിൽ അകെ ഉള്ള ഗോത്ര വർഗക്കാരുടെ (Scheduled Tribes ) എണ്ണം 3,64,189  ആണ്. ഇതിന്റെ അഞ്ചു ശതമാനം മാത്രമാണ്  പ്രാക്തന ഗോത്ര വർഗക്കാരുടെ  ആകെ എണ്ണം.  മലപ്പുറം ജില്ലയിലെ നിലമ്പൂർ ഫോറസ്റ്റ് ഡിവിഷനിലെ നെടുങ്കയം വനങ്ങളിലാണ് ഇവരിൽ ഏറ്റവും പ്രാക്തനമായ ചോല നയിക്കന്മാർ ജീവിക്കുന്നത്.  വിരളിലെണ്ണാവുന്ന കുടുംബങ്ങൾ മാത്രമാണ് ഇനിയുള്ളത്.  ഇവരുമായി ബന്ധമുണ്ടെന്നു കരുതപ്പെടുന്ന കാട്ടു നായ്ക്കർ, വയനാട്, കോഴിക്കോട്,മലപ്പുറം ജില്ലകളിലും, കാടർ തൃശൂർ, പാലക്കാട് ജില്ലകളിലും താമസിക്കുന്നു. പാലക്കാട് ജില്ലയിലെ അട്ടപ്പാടി മേഖലയിലാണ്  കുറുമ്പർ വസിക്കുന്നത്.  മറ്റുള്ളവരിൽ നിന്നും വ്യത്യസ്തമായി കാസർഗോഡ് ജില്ലയിലെ സമതലങ്ങളിൽ കൊറഗർ ജീവിക്കുന്നു.

## അവലംബം

* മലയാള മനോരമ, കൊച്ചി, 2011 സെപ്റ്റംബർ 8, പേജ് 17 ലെ കേരള സർക്കാർ പരസ്യം.
* http://www.focusonpeople.org/tribes_in_kerala.htm 

വർഗ്ഗം:കേരളത്തിലെ ആദിവാസികൾ
അമിക്കസ് ക്യൂറി

ഒരു വ്യവഹാരത്തിൽ തീരുമാനമെടുക്കുന്നതിന് സഹായകരമായ വിവരങ്ങൾ നൽകുന്ന, ആ വ്യവഹാരത്തിൽ കക്ഷിയല്ലാത്ത ഒരാളോ ഒരു സംഘമോ ഒരു സ്ഥാപനമോ ആണ് **അമിക്കസ് ക്യൂറി**. കോടതിയുടെ സുഹൃത്ത് എന്നാണ് അമിക്കസ് ക്യൂറി എന്ന ലാറ്റിൻപദപ്രയോഗത്തിന്റെ ഭാഷാർഥം.
## അവലംബം
*http://www.scotusblog.com/reference/educational-resources/glossary-of-legal-terms/
*http://blogs.rediff.com/ajay-gautam/2010/08/14/amicus-curiae-meaning-definition/ 

വർഗ്ഗം:നിയമം
പാർത്തീനിയം

പുഷ്പിക്കുന്ന കുറ്റിച്ചെടിയാണ് **പാർത്തീനിയം** അല്ലെങ്കിൽ **കോൺഗ്രസ് പച്ച**. വെള്ളത്തൊപ്പി, ക്യാരറ്റ് കള എന്നി വിവിധ പേരുകളിലും അറിയപ്പെടുന്നു. അധിനിവേശ വിഭാഗത്തിൽപ്പെടുന്ന ഈ ചെടി, റോഡരികിലും തരിശുഭൂമിയിലും നന്നായി വളരുന്നു. 

തെക്കേ അമേരിക്കയിൽ ജന്മമെടുത്ത പാർത്തീനിയം ഇന്ത്യയിലാദ്യമായി കണ്ടത് 1955ൽ പൂനയിലാണ്. ഇറക്കുമതി ചെയ്ത ഗോതമ്പു ചാക്കുകളിലൂടെയാണ് ഇത് ഇന്ത്യയിലെത്തിയതെന്ന് കരുതപ്പെടുന്നു. തമിഴ്‌നാടിനോട് ചേർന്ന പാറശ്ശാല, പാലക്കാട്, ഇടുക്കി ജില്ലകളിലും കർണ്ണാടകയോടടുത്തു കിടക്കുന്ന വയനാടൻ ഗ്രാമപ്രദേശങ്ങളിലും പാർത്തീനിയം വ്യാപകമായി കാണുന്നുണ്ട്. ഉപ്പുലായിനി തളിക്കുന്നത് ഈ കളയെ ഉണക്കാൻ പര്യാപ്തമാണ്. സൈഗോഗ്രാമാ ബൈകളറേറ്റ എന്ന വണ്ട് പാർത്തീനിയത്തിന്റെ ജൈവീക നിയന്ത്രണത്തിനു ഫലപ്രദമാണെന്നു തെളിഞ്ഞിട്ടുണ്ട്.

## ദോഷഫലങ്ങൾ
ആസ്റ്റർ വിഭാഗത്തിൽപ്പെടുന്ന ഈ ചെടി അലർജിക്ക് കാരണമാവാറുണ്ട്. ഇതിന്റെ സാമീപ്യം പലരുടേയും ദേഹത്ത് ചൊറിച്ചിലും തടിപ്പും ഉണ്ടാക്കും.  പാർത്തീനിയത്തിൽ അടങ്ങിയിരിക്കുന്ന പാർത്തെനിൻ അലർജ്ജിയുണ്ടാക്കുന്നു. ത്വക്ക് രോഗങ്ങളും ശ്വാസകോശ രോഗങ്ങളും മനുഷ്യർക്ക് ഉണ്ടാക്കുന്നു ഇത് പ്രധാനമായും പൂമ്പൊടിയുടെ അലർജ്ജിയാണ്. ശ്വാസനാള സംബന്ധമായ അസ്വസ്ഥതകളുള്ളവർക്ക് പാർത്തീനിയത്തിന്റെ പൂമ്പൊടിയുള്ള വായു ശ്വസിക്കുന്നത് തുടർച്ചയായ തുമ്മൽ, മൂക്കടപ്പ്, കണ്ണിൽ നിന്നും വെള്ളം വരുക എന്നി പ്രശ്‌നങ്ങൾ ഉണ്ടാക്കാം.

## അവലംബം

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ആൽബെർട്ട് സാബിൻ

പോളിയോ തുള്ളിമരുന്നിന്റെ ഉപജ്ഞാതാവാണ് **ആൽബെർട്ട് സാബിൻ** (Albert Sabin). ജോനാസ് സാൽക്കിന്റെ കുത്തിവെയ്പ്പാണ് പോളിയോക്ക് എതിരെ ഉണ്ടായ ആദ്യത്തെ പ്രത്യൌഷധം. പക്ഷെ, സാബിന്റെ കുടിക്കാവുന്ന വാക്സിൻ ആണ് പിന്നീട് ലോകമെങ്ങും സ്വീകരിക്കപ്പെട്ടത്‌. സാൽക്കിനു കിട്ടിയ നായക പരിവേഷം സാബിന് കിട്ടിയില്ലെങ്കിലും മനുഷ്യ വംശത്തിന്റെ രക്ഷകരിൽ സുപ്രധാനിയാണ് അദ്ദേഹം.

## ജീവിത രേഖ
പോളണ്ടിലെ ബിയാലിസ്റ്റോക്കിൽ 1906 ഓഗസ്റ്റ്‌ 26-നു ആൽബെർട്ട് ബ്രൂസ് സാബിൻ ജനിച്ചു. ജേക്കബ്‌-ടില്ലി സാബിൻ ദമ്പതികളുടെ നാലുമക്കളിൽ ഒരാളായിരുന്നു സാബിൻ. 1921-ൽ ആ കുടുംബം അമേരിക്കയിലേക്ക് കുടിയേറി. ന്യൂജേഴ്സിയിൽ സാബിന്റെ പിതാവ് ഒരു പട്ടുനിർമ്മാണ വ്യവസായം തുടങ്ങി. ന്യൂയോർക്ക് യുനിവേർസിറ്റിയിൽ നിന്ന് 1931-ൽ സാബിൻ വൈദ്യശാസ്ത്രത്തിൽ എം.ഡി. നേടി. ഇക്കാലത്താണ് പോളിയോ രോഗത്തിലേക്ക് അദ്ദേഹത്തിന്റെ ശ്രദ്ധ തിരിഞ്ഞത്.

## പുറത്തേക്കുള്ള കണ്ണികൾ
http://www.jewishvirtuallibrary.org/jsource/biography/Sabin.html

http://www.cincinnatichildrens.org/about/history/sabin.htm

http://www.nytimes.com/learning/general/onthisday/bday/0826.html

വർഗ്ഗം:1906-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:ഓഗസ്റ്റ് 26-ന് ജനിച്ചവർ
വർഗ്ഗം:മാർച്ച് 3-ന് മരിച്ചവർ

വർഗ്ഗം:വൈദ്യശാസ്ത്രജ്ഞർ
ടൊമോ കാമ്പനില്ല

ടൊമോ കാമ്പനില്ല (Tommaso Campanella, ജനനം: സെപ്റ്റംബർ 5, 1568 – മരണം:മേയ് 21, 1639)
ഇറ്റാലിയൻ ദാർശനികൻ, കവി.
## ജീവിതരേഖ
ഇറ്റലിയിലെ സ്റ്റിഗാനോയിൽ ജനനം. തത്ത്വശാസ്ത്രത്തിലും തിയോളജിയിലും ധാരാളം പഠനങ്ങൾ നടത്തി. സൂര്യന്റെ നഗരം എന്ന കൃതി ഏറെ ശ്രദ്ധേയമാണ്. എല്ലാത്തരം ആക്രമണങ്ങളെയും എതിർക്കേണ്ടതിന്റെയും പരസ്പരസഹകരണത്തോടെ വർത്തിക്കേണ്ടതിന്റെയും പ്രാധാന്യം വ്യക്തമാക്കുന്നതാണ് ഈ കൃതി.

Campanella, Tommaso – Apologia pro Galileo, 1622 – BEIC 1235148.jpg|*Apologia pro Galileo*, 1622


## അവലംബം

## പുറത്തേക്കുള്ള കണ്ണികൾ

* 
* 
* 
* 
* Peter Forshaw (2010) 'Astrology, Ritual and Revolution in the Works of Tommaso Campanella (1568-1639)'.
* Works in English translations
** ''The City of the Sun''; A Poetical Dialogue between a Grandmaster of the Knights Hospitallers and a Genoese Sea-Captain, his guest. Translated to English by editor Henry Morley, Project Gutenberg.
** City of the Sun  (text derived from Ideal Commonwealths, P.F. Collier & Son, New York. 1901. Displayed by eBooks@Adelaide University of Adelaide Library, South Australia)
** ''Ideal Commonwealths''; Contains excerpts from *City of the Sun* and short biography, by Editor: Henry Morley, Professor of English Literature at University College, London; Fifth Edition, 1890, Project Gutenberg.
** ''Sonnets of Michelangelo Buonarrotti and Tommaso Campanella, 1878; translated into Rhymed English, by John Addington Symonds, author of *Renaissance in Italy*.

വർഗ്ഗം:1568-ൽ ജനിച്ചവർ
വർഗ്ഗം: 1639-ൽ മരിച്ചവർ
വർഗ്ഗം:സെപ്റ്റംബർ 5-ന് ജനിച്ചവർ
വർഗ്ഗം:മേയ് 21-ന് മരിച്ചവർ

വർഗ്ഗം:ഇറ്റാലിയൻ തത്ത്വചിന്തകർ
വർഗ്ഗം:ഇറ്റാലിയൻ എഴുത്തുകാർ
ഊർപ്പഴശ്ശി തെയ്യം

വടക്കെ മലബാറിൽ കെട്ടിയാടാറുള്ള ഒരു തെയ്യമാണ് **ഊർപ്പഴശ്ശി തെയ്യം**.  ഊർപഴച്ചി ദൈവം എന്നും പേരുണ്ട് ഈ തെയ്യത്തിന്.
## പുരാവൃത്തം

മേലൂരേയും കീഴൂരേയും ദേവന്മാരും ആദിനാഥൻ വിഷ്ണു ഭഗവാനും കൂടി ചതുരംഗവും ചൂതും കളിക്കുമ്പോൾ മേലൂരിളം കന്യാവ് എന്ന കന്യക അവിടെ ചെല്ലുകയും കളിയിൽ തന്നെയും കൂട്ടാൻ അപേക്ഷിക്കുകയും ചെയ്തു. കളികളിൽ വിഷ്ണുഭഗവാന് തോൽവി സംഭവിച്ചു. സംപ്രീതനായ വിഷ്ണുഭഗവാനോട് രാജ്യം വാഴാൻ തക്കതായ ഒരു പൊൻ മകനെ നൽകണമെന്ന് ആ പെൺകുട്ടി അപേക്ഷിച്ചു. അവർ ലക്ഷ്യം കുറിച്ചു. ഏഴാം നാൾ മേലൂർ ഇളം കന്യാവ് ഗംഗാരൂപം ധരിച്ച് ഗംഗയിലെത്തി. മായാരൂപം ധരിച്ച് വിഷ്ണുവും എത്തി. അങ്ങനെ വയറ്റകത്ത് പ്രസാദം ലഭിച്ച ആ കന്യക തന്റെ കോട്ടയായ മേലൂർ കോട്ടയിലേക്ക് തിരിച്ച് പോന്നു. പൊന്മകൻ പിറന്നു. അവനാണ് മേലൂർ ദയരപ്പൻ എന്ന ഊർപ്പഴശ്ശി ദൈവം. ജനനം മുതൽ അവൻ അവന്റെ ദിവ്യാത്ഭുതശക്തികൾ പ്രകടിപ്പിക്കാൻ തുടങ്ങി. അവനു പാലു കാച്ചിക്കൊടുക്കുവാൻ പാൽ നൽകിയിരുന്ന അക്കമ്മയേയും ആഭരണമുണ്ടാക്കുന്നതിൽ നിന്നും സ്വർണ്ണം തട്ടിയ തട്ടാനേയും ദയരപ്പൻ ശിക്ഷിച്ചു. തന്നെ അടിച്ചതിന് ഗുരുവിനെ കുത്തിക്കൊന്നു. ഇതിനെപ്പറ്റി അവന്റെ അമ്മ ചോദിച്ചപ്പോൾ കഠാര എടുത്ത് അമ്മക്ക് നേരെയെറിയാനും ദയരപ്പൻ മടിച്ചില്ല. അമ്മ ചിത്രത്തൂണിനു മറഞ്ഞു നിന്നതുകൊണ്ട് കഠാര ചിത്രത്തൂണിലാണ് കൊണ്ടത്. കൂടാതെ തനിക് അവകാശപ്പെട്ട അങ്കവും ചുങ്കവും കൈയടക്കി വെച്ചിരുന്നവരെയെല്ലാം ദയരപ്പൻ കഠാര തറച്ച് കൊന്നു. മുപ്പത്താറാം വയസ്സിലെത്തിയപ്പോഴുക്കും അറുപത്തിനാല് കൊലപാതകം ചെയ്ത വീരനായി വാഴ്തപ്പെട്ടു. പിന്നീട് ദയരപ്പൻ ചുരിക കെട്ടി ചേകോനായി. അതിനു ശേഷം ദയരപ്പൻ ബാലുശ്ശേരി കോട്ടയിലെത്തി ചങ്ങാതി വേട്ടക്കൊരുമകനെ കാണുന്നു. പിന്നീട് മേലൂരിൽ തിരിച്ചെത്തി. പെറ്റമ്മയും വിഷ്ണു ഭഗവാനും അരിയിട്ടു വാഴിച്ചു. മേലൂർ കോട്ട, കീക്കിലൂർ കോട്ട, കീഴ്മാടം, പുഷ്പവള്ളിക്കളരി, മതിരങ്ങോട്ട് മാടം, കോതിരങ്ങോട്ട് ചിറ്റാരി, വയനാട്ട് കോട്ട എന്നിവയ്ക്കധിപനായി.

മുടിയൻ ക്ഷത്രിയരാജാവായി പന്ത്രണ്ട് കൊല്ലം വാണതായി തോറ്റം പാട്ടുകളിൽ പറയുന്നു.

## വേഷം
**മാർച്ചമയം** - പട്ടക്കുറിവട്ടം 

**മുഖത്തെഴുത്ത്** - കൊടുംപുരികം കട്ടാരംപുള്ളി

**തിരുമുടി** - പീലിമുടിക്കൂമ്പ്

## അവലംബം


വർഗ്ഗം:തെയ്യങ്ങൾ
തോൽ വിറക് സമരം

വടക്കേ മലബാറിലെ ചീമേനികാടുകളിൽ നിന്ന് തോലും വിറകും സൗജന്യമായി ശേഖരിക്കുകയെന്ന പരമ്പരാഗതമായി അനുഭവിച്ചുവന്നിരുന്ന സമ്പ്രദായം ഭൂവുടമകൾ തടസപ്പെടുത്തിയപ്പോൾ അതിനെതിരായി 1946-ൽ ചെറുവത്തൂരിലെയും പരിസരപ്രദേശങ്ങളിലേയും കൃഷിക്കാരും കർഷകതൊഴിലാളികളും യോജിച്ച് നടത്തിയ സമരമാണ് **തോൽ-വിറക് സമരം**. 

1945 വരെ ജന്മി കുടുംബമായ താഴക്കാട് മനയ്ക്ക് കീഴിലായിരുന്നു ചീമേനി ഉൾപ്പെടുന്ന പ്രദേശം. അന്ന് അവിടുത്തെ കർഷകർ ചീമേനി കാട്ടിൽ നിന്നും തോല് (പച്ചിലവളം), വിറക്, നാട്ട, മുള്ള്, പുരമേയാനുള്ള പുല്ല് എന്നിവ ശേഖരിച്ചു് ഉപയോഗിക്കാറുണ്ടായിരുന്നു. എന്നാൽ ജോർജ് തോമസ് കൊട്ടുകാപ്പള്ളി എന്നയാൾ, ജന്മിമാരിൽ നിന്നും ഈ പ്രദേശം ചാർത്തി വാങ്ങിയതോടെ ഇവിടെ നിന്നും കാട്ടുവിഭവങ്ങൾ ശേഖരിക്കുന്നതിനു് വിലക്കേർപ്പെടുത്തി. ഇതിനെതിരെ ചെറുവത്തൂർ, തിമിരി, ക്ലായിക്കോട്, കൊടക്കാട്, തുരുത്തി, പിലിക്കോട്, കരിവെള്ളൂർ, കയ്യൂർ, ചീമേനി പ്രദേശത്തെ കർഷകരും കർഷക തൊഴിലാളികളും  കർഷകസംഘത്തിന്റെ നേതൃത്വത്തിൽ തോൽ വിറക് സമരം നടത്തി. സുബ്രഹ്മണ്യൻ തിരുമുമ്പ്, സി കൃഷ്ണൻ നായർ ടി.കെ. ചന്തൻ തുടങ്ങിയവരായിരുന്നു സമരത്തിനു് നേതൃത്വം നൽകിയത്.

'തോലും വിറകും ഞങ്ങളെടുക്കും കാലൻവന്നുതടുത്താലും' എന്ന മുദ്രാവാക്യവുമായി 1946-ൽ കൊട്ടുകാപ്പള്ളിയുടെ ഉടമസ്ഥതയിലായിരുന്ന ചീമേനി എസ്റ്റേറ്റിലേക്ക് കർഷക-കർഷക ത്തൊഴിലാളികൾ‌ സംഘടിച്ച് മാർച്ച് നടത്തിയിരുന്നു. 

1946 നവംബർ 15നാണ് കർഷകസംഘം സമരം പ്രഖ്യാപിച്ചത്.
തോൽവിറക് സമരനായിക  കാർത്യാനിയമ്മ 

## അവലംബം
ശരശയ്യ (ചലച്ചിത്രം)

തോപ്പിൽ ഭാസി രചനയും സംവിധാനവും നിർവ്വഹിച്ച് 1971-ൽ പുറത്തിറങ്ങിയ ഒരു മലയാളചലച്ചിത്രമാണ് **ശരശയ്യ**. സത്യൻ, മധു, ഷീല, ജയഭാരതി,അടൂർ ഭാസി, എസ്.പി. പിള്ള, ആലുമ്മൂടൻ, എൻ. ഗോവിന്ദൻ കുട്ടി, തോപ്പിൽ കൃഷ്ണപ്പിള്ള എന്നിവരാണ് ഈ ചിത്രത്തിലെ പ്രധാന വേഷങ്ങളിൽ അഭിനയിച്ചിരിക്കുന്നത്. 1971-ലെ മികച്ച ചിത്രത്തിനുള്ള കേരള സർക്കാർ പുരസ്കാരം ഈ ചിത്രത്തിനു ലഭിച്ചു.
## അഭിനേതാക്കൾ
*സത്യൻ
*മധു
*അടൂർ ഭാസി
*എസ്.പി. പിള്ള
*ആലുംമൂടൻ
*എൻ. ഗോവിന്ദൻകുട്ടി
*തോപ്പിൽ കൃഷ്ണപിള്ള
*ഷീല
*ജയഭാരതി
*കവിയൂർ പൊന്നമ്മ
*കെ.പി.എ.സി. ലളിത.
## പിന്നണിഗായകർ
*കെ.ജെ. യേശുദാസ്
*എം.ജി. രാധാകൃഷ്ണൻ
*പി. മാധുരി
## അണിയറയിൽ
*സംവിധാനം - തോപിൽ ഭാസി
*നിർമ്മാണം - പി.വി. സത്യം
*ബാനർ - അസീം കമ്പനി
*കഥ, തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ
*സംഗീതം - ജി. ദേവരാജൻ
*എഡിറ്റിംഗ് - കെ. നാരായണൻ
*കലാസംവിധാനം - ആർ.ബി.എസ്. മണി
## ഗാനങ്ങൾ
*ഗാനരചന - വയലാർ രാമവർമ
*സംഗീതം - ജി. ദേവരാജൻ

## അവലംബം

* 

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾകെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾതോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾതോപ്പിൽ ഭാസി സംവിധാനം ചെയ്ത ചലച്ചിത്രങ്ങൾതോപ്പിൽഭാസി സംഭാഷണമെഴുതിയ ചലച്ചിത്രങ്ങൾവർഗ്ഗം:
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
ശക്തി

ലഘുചിത്രം|മിഷിഗണിലുള്ള പ്രശക്തി ദേവീ ക്ഷേത്രത്തിലെ ആദിപരാശക്തിയുടെ വിഗ്രഹം

ഹൈന്ദവ വിശ്വാസമനുസരിച്ച് വളരെയെറെ പ്രധാന്യമുള്ള ഭഗവതിയാണ് **ആദിപരാശക്തി** (ദേവനാഗരി: शक्ति).  നിർമ്മാണാത്മകമായ സ്ത്രൈണ  സർഗ്ഗശക്തിയെയാണ് ആദിശക്തി എന്ന പരമാത്മാവാലോ ആശയത്താലോ സൂചിപ്പിക്കുന്നത്.  സ്ത്രീയാണ് സൃഷ്ടിയുടെ അടിസ്ഥാനം എന്ന സങ്കൽപ്പത്തിൽ നിന്നാണ് ശാക്തേയർ ദേവീ ഉപാസന സ്വീകരിച്ചത്. ശൈവ-ശാക്തേയ മതങ്ങളിൽ സ്ത്രീക്ക് പുരുഷന് തുല്യമോ അതിന്‌ മുകളിലോ സ്ഥാനം കൽപ്പിച്ചു കാണാറുണ്ട്. ഈ ദേവി സാക്ഷാൽ പരബ്രഹ്മം തന്നെയാണ് എന്ന് ദേവീമാഹാത്‌മ്യം പറയുന്നു. പരമാത്മാവായ ശിവന്റെ അർദ്ധാംഗിനിയാണ് ശക്തി. ശിവനും ശക്തിയും കൂടിച്ചേർന്നാണ് സമസ്ത പ്രപഞ്ചവും സൃഷ്ടിക്കപ്പെട്ടിട്ടുള്ളത്. പ്രകൃതി- പുരുഷ സംയോഗമാണ് ചിത്രീകരിച്ചിരിക്കുന്നത്.

ഈ വിശ്വാസ പ്രകാരം ദക്ഷപ്രജാപതിയുടെയും പ്രസൂതിയുടെയും പുത്രിയായ സതിദേവിയും, ഹിമവാന്റെ പുത്രിയായ ശ്രീ പാർവതിയും പരാശക്തിയുടെ രണ്ട് അവതാരങ്ങളാണ്. സർവ്വശക്തികളും ചേർന്ന ഭഗവതിയുടെ മൂർത്തരൂപമാണ് ദുർഗ്ഗ. മഹാകാളി, മഹാലക്ഷ്മി, മഹാസരസ്വതി എന്നീ മൂന്ന് ഭാവങ്ങൾ ജഗദീശ്വരിക്കുണ്ട്. നല്ല പ്രവർത്തികൾ ചെയ്യാനുള്ള ഇച്ഛാശക്തി, ക്രിയാശക്തി, ജ്ഞാനശക്തി എന്നിവയുടെ പ്രതീകമാണ് ഈ മൂന്ന് സങ്കല്പങ്ങൾ എന്ന് ദേവീഭാഗവതം പറയുന്നു. ത്രിമൂർത്തികൾ ശക്തിയുടെ മൂന്ന് ഗുണങ്ങളിൽ നിന്നും ഉണ്ടായവരാണ് എന്നാണ് വിശ്വാസം. സ്രഷ്ടാവായ പരാശക്തിയിൽ തന്നെ ഒടുവിൽ സർവ്വതും ലയിക്കുന്നു എന്ന് ദേവിഭാഗവതം വർണ്ണിക്കുന്നു. മഹാമായ, ജഗദംബിക, ലളിത, ഭുവനേശ്വരി, പരമേശ്വരി, ചണ്ഡിക തുടങ്ങിയ വിവിധ നാമങ്ങൾ ശക്തിക്കുണ്ട്. രൂപമുള്ളതും ഇല്ലാത്തതുമായ വിവിധ ഭാവങ്ങൾ പരാശക്തികക് ഉപാസകർസ ങ്കല്പികകാറുണ്ട്. 

*ശക്തിപൂജക്ക് ജാതിയോ വർണ്ണമോ ബാധകമല്ല* എന്നും വിധിയുണ്ട്.

## അവലംബം

വർഗ്ഗം:ഹൈന്ദവദൈവങ്ങൾ
വർഗ്ഗം:ശൈവം
വർഗ്ഗം:ദേവിഭാഗവതത്തിലെ കഥാപാത്രങ്ങൾ
ആലുംമൂടൻ

ഒരു മലയാളചലച്ചിത്രനടനായിരുന്നു **ആലുംമൂടൻ**.  ഡൊമിനിക് എന്നായിരുന്നു യഥാർത്ഥ നാമം. അദ്വൈതം എന്ന ചലച്ചിത്രത്തിന്റെ ഷൂട്ടിങ്ങിനിടെ മരണമടഞ്ഞു. 
## ജീവിതരേഖ
ചങ്ങനാശ്ശേരി താലൂക്കിൽ ആലുംമൂട്ടിൽ ജോസഫിന്റെയും റോസമ്മയുടെയും മകനായി പിറന്നു. അഞ്ചാം ഫോറം വരെ വിദ്യാഭ്യാസം. തുടർന്ന് ചങ്ങനാശ്ശേരി ഗീഥ, കെ.പി.എ.സി. തുടങ്ങിയ സമിതികളിൽ നടനായി പ്രവർത്തിച്ചു. 1966ൽ പ്രദർശനത്തിനെത്തിയ അനാർക്കലി എന്ന ചിത്രത്തിലൂടെയാണ് ചലച്ചിത്രരംഗത്ത് എത്തിയത്. അദ്വൈതം എന്ന ചിത്രത്തിന്റെ ചിത്രീകരണവേളയിൽ ലൊക്കേഷനിൽ വച്ചായിരുന്നു അന്ത്യം. ഭാര്യയുടെ പേര് റോസമ്മ എന്നായിരുന്നു. ചലച്ചിത്രനടൻ ബോബൻ ആലുംമൂടൻ മകനാണ്.

## അഭിനയിച്ച ചലച്ചിത്രങ്ങൾ
ആലുംമൂടൻ അഭിനയിച്ച ചിത്രങ്ങളിൽ ചിലത് താഴെ കൊടുത്തിരിക്കുന്നു.

### 1966 മുതൽ 1970 വരെ

### 1971 മുതൽ 1980 വരെ

### 1981 മുതൽ അദ്ദേഹത്തിന്റെ മരണം വരെ

## ആലുംമൂടൻ റോഡ്
ചങ്ങനാശ്ശേരിയിലെ **കുരിശുംമൂട്** --  **ചെത്തിപ്പുഴക്കടവ്** റോഡിന്റെ പേർ അദ്ദേഹത്തിന്റെ ബഹുമാനാർത്ഥം 2009-ൽ *ആലുംമൂടൻറോഡ്* എന്നാക്കി.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:1933-ൽ ജനിച്ചവർ
കാടർ

കേരളത്തിലെ പ്രാക്തന ഗോത്ര വർഗങ്ങളിൽ (Primitive Tribes) ഉൾപ്പെട്ടവരാണ് ** കാടർ.** പാലക്കാട് ജില്ലയിലെ ചിറ്റൂർ താലൂക്കിൽ   പറമ്പിക്കുളം, കുരിയാർകുറ്റി, നെല്ലിയാമ്പതി എന്നീ വന മേഖലകൾ കൂടാതെ , തൃശൂർ ജില്ലയിലെ മുകുന്ദപുരം താലൂക്കിൽ വാഴച്ചാൽ, പെരിങ്ങൽകുത്ത്, ഷോളയാർ  വന മേഖലകളിലും  ഇവർ  വസിക്കുന്നു. സമീപത്തുള്ള തമിഴ്നാട്ടിലെ കോയമ്പത്തൂർ ജില്ലയിലെ ആനമലയിലും ഇവർ കാണപ്പെടുന്നു. 

1991 ലെ സെൻസസ്  പ്രകാരം ഇവരുടെ കേരളത്തിലെ എണ്ണം 2021 മാത്രമായിരുന്നു. 1997  ലെ ഇവരുടെ സാക്ഷരത 40.79 %. ഇവർ സംസാരിക്കുന്നത് തമിഴിനോട് ബന്ധമുള്ള , ലിപിയില്ലാത്ത **കാടർ ഭാഷ**യാണ്. **കുടികൾ**  എന്നറിയപ്പെടുന്ന വാസസ്ഥലങ്ങളിലാണു് ഇവർ താമസിക്കുന്നത്.  ഓരോ കുടിക്കും നേതാവായി ഒരു മൂപ്പൻ ഉണ്ടാവും. ഏക ഭാര്യ വൃതക്കാരായ ഇവരുടെ ഇടയിൽ സ്തീധന സമ്പ്രദായം നിലനിൽക്കുന്നു. ചെറിയ തോതിലുള്ള നായാട്ടും വനത്തിൽ നിന്നുമുള്ള ഭക്ഷണ ശേഖരണവുമായി   കഴിഞ്ഞിരുന്ന ഇവർ ഇപ്പോൾ  ഒരു സ്ഥലത്ത് തന്നെ താമസസിച്ചു കൃഷി ആരംഭിച്ചിട്ടുണ്ട്.  കുറേപ്പേർ  കൃഷിപ്പണിക്കാരായി . കുട്ട ,പനമ്പ്  എന്നിവ ഉണ്ടാക്കുന്നവരും ഇവരുടെ ഇടയിൽ ഇപ്പോൾ ഉണ്ട്. ആനയെ പിടിക്കാനുള്ള കയറുണ്ടാക്കാനും ആന പിടിത്തത്തിനും ഇവർ വിദഗ്ദ്ധരാണ്. 

കിർതാട്സും  (KIRTADS), തൃശൂർ മെഡിക്കൽ കോളേജും  ചേർന്ന് 2000 ത്തിൽ നടത്തിയ ആരോഗ്യ സർവേ അനുസരിച്ച്, ക്ഷയം, വിളർച്ച, ചൊറി (Scabies ) എന്നീ രോഗങ്ങൾ  ഇവരുടെ ഇടയിൽ വളരെ കൂടുതലാണ്. പോഷണ ദാരിദ്ര്യം രൂക്ഷമാണ്. വിദൂരസ്ഥമായ കാടർ കുടികളിൽ സർക്കാർ ആരോഗ്യ സേവനങ്ങൾ ഇനിയും എത്തേണ്ടിയിരിക്കുന്നു. 

## അവലംബം
* "The Primitive Tribal Groups of Kerala: A Situational Appraisal ", published  by the
Department of Anthropology, Kannur University Centre at Palayad, Thalassery, Kannur .

വർഗ്ഗം:പ്രാക്തന ഗോത്ര വർഗ്ഗങ്ങൾ
വർഗ്ഗം:കേരളത്തിലെ ആദിവാസികൾ‎
കൊളാടി ഗോവിന്ദൻകുട്ടി മേനോൻ

ഒന്നാം കേരള നിയമസഭയിൽ അണ്ടത്തോട് നിയോജകമണ്ഡലത്തെ പ്രതിനിധാനം ചെയ്തിരുന്ന ഒരു രാഷ്ട്രീയ നേതാവും കമ്മ്യൂണിസ്റ്റ് സൈദ്ധാന്തികനും എഴുത്തുകാരനുമായിരുന്നു  **കൊളാടി ഗോവിന്ദൻകുട്ടി മേനോൻ**(1928 – 13 ഓഗസ്റ്റ് 2003).

## ജീവിതരേഖ
നാരായണമേനോന്റെയും  കൊളാടി കൊച്ചുകുട്ടിയമ്മയുടെയും മകനായി 1928ൽ പൊന്നാനിയിലാണ് ഗോവിന്ദൻകുട്ടി മേനോൻ ജനിച്ചത്.മാതാവ് കൊച്ചുകുട്ടിയമ്മ ഗുരുവായൂരിലെ പ്രശസ്ത നായർ തറവാടായ കൊളാടി കുടുംബാംഗം ആയിരുന്നു. വെളിയങ്കോട്ടും ചാവക്കാട്ടുമായി സ്കൂൾ വിദ്യാഭ്യാസം പുർത്തിയാക്കിയ അദ്ദേഹം ഇന്റർമീഡിയറ്റ് പാലക്കാട് വിക്ടോറിയ കോളേജിൽ പഠിച്ചു. 1950-ൽ തൃശൂർ കേരളവർമ്മ കോളേജിൽ നിന്നും സാമ്പത്തികശാസ്ത്രം രാഷ്ടതന്ത്രം എന്നിവയിൽ ബിരുദം പൂർത്തിയാക്കി, മദ്രാസ് ലോ കോളേജിൽ നിന്ന് നിയമബിരുദവും നേടി. പത്മയാണ് ഭാര്യ. ഒരു ആൺകുട്ടിയും രണ്ട് പെൺകുട്ടികളും ഇദ്ദേഹത്തിനുണ്ട്. ഒരു അഭിഭാഷകനും എഴുത്തുകാരനുമായിരുന്നു. സി.പി.ഐ.യുടെ പ്രതിനിധിയായാണ് ഇദ്ദേഹം കേരളനിയമസഭയിലെത്തിയത്. 1957-ൽ പ്രമുഖ കോൺഗ്രസ് നേതാവായിരുന്ന കെ.ജി. കരുണാകരമേനോനെ പരാജയപ്പെടുത്തി അണ്ടത്തോട് നിയമസഭാ മണ്ഡലത്തിൽ നിന്ന് ഒന്നാം കേരളനിയമസഭയിലേക്ക് തിരഞ്ഞെടുക്കപ്പെടുമ്പോൾ ഗോവിന്ദൻകുട്ടിക്ക് 26 വയസ്സുമാത്രമായിരുന്നു. ഒന്നാം കേരള നിയമസഭയിലെ ഏറ്റവും പ്രായം കുറഞ്ഞ അംഗം അദ്ദേഹമായിരുന്നു. 1984-ൽ പൊന്നാനി ലോകസഭാ മണ്ഡലത്തിൽ നിന്ന് മുസ്‌ലിംലീഗിലെ ജി.കെ. ബനാത്ത്‌വാലയുമായി മത്സരിച്ചു പരാജയപ്പെട്ടു.. വെളിയങ്കോട് പഞ്ചായത്തിന്റെ അദ്ധ്യക്ഷനായി 18 വർഷക്കാലം പ്രവർത്തിച്ചു.. മലപ്പുറം ജില്ലയിലെ വെളിയങ്കോട് പഞ്ചായത്തിലെ കോതമുക്ക് ആണ് ഗോവിന്ദൻകുട്ടിയുടെ കുടുംബതറവാട്. കേരളാ സാഹിത്യ അക്കാദമി അംഗം, കേരള കലാമണ്ഡലം എക്സിക്യൂട്ടിവ് കമ്മിറ്റിയംഗം, സി.പി.ഐ. സംസ്ഥാന കൗൺസിലംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്. ക്വിറ്റ് ഇന്ത്യാ പ്രസ്ഥാനത്തിൽ പങ്കെടുത്ത ഗോവിന്ദൻകുട്ടി മേനോൻ നിരവധി പ്രസിദ്ധീകരണങ്ങളിൽ എഴുതിയിട്ടുണ്ട്. ഗുരുവായൂർ ദേവസ്വത്തിന്റെ മാഗസിനായ ഭക്തപ്രിയയുടെ എഡിറ്റോറിയൽ അംഗമായും പ്രവർത്തിച്ചു. ഗോവിന്ദൻകുട്ടി മേനോന്റെ മൂത്ത സഹോദരൻ കൊളാടി ഉണ്ണി എന്ന കൊളാടി ബാലകൃഷ്ണമേനോൻ പൊന്നാനി താലൂക്കിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ പ്രധാന പങ്കുവഹിച്ചയാളാണ്.

## ഗ്രന്ഥരചന
*എന്തുകൊണ്ട് വന്നേരി
*ഓർമ്മയിൽ ജീവിക്കുന്നവർ
*വാല്മീകി രാമായണാത്തിന്റെ ഗദ്യപരിഭാഷ
*ഒന്നു ചിരിക്കൂ ഒരിക്കൽ കൂടി

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 13-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:മേനോന്മാർ
വർഗ്ഗം:മലപ്പുറം ജില്ലയിൽ ജനിച്ചവർ
പി. ഗോവിന്ദൻ നമ്പ്യാർ

പെരിന്തൽമണ്ണ നിയോജകമണ്ഡലത്തെ ഒന്നാം കേരള നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് **പി. ഗോവിന്ദൻ നമ്പ്യാർ** (15 ഡിസംബർ 1915 - 1969). കമ്മ്യൂണിസ്റ്റ് പാർട്ടി പ്രവർത്തകനായിരുന്ന ഇദ്ദേഹം പെരിന്തൽമണ്ണ ഗ്രാമപഞ്ചായത്ത് പ്രസിഡന്റുമായിരുന്നു. 1932-ൽ രാഷ്ട്രീയത്തിൽ പ്രവേശിച്ച ഗോവിന്ദൻ നമ്പ്യാർ 1942ലാണ് സി.പി.ഐ.യിൽ അംഗമായത്. നിരവധി തവണ ഇദ്ദേഹം ജയിലവാസം അനുഷ്ഠിച്ചിട്ടുണ്ട്.

## അവലംബം

വർഗ്ഗം:1915-ൽ ജനിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:1969-ൽ മരിച്ചവർ